-----------------------------------------------------------------------
  4. การประกอบธุรกิจของแต่ละสายธุรกิจ

  -----------------------------------------------------------------------

บริษัท ทิสโก้ไฟแนนเชียลกรุ๊ป จำกัด (มหาชน) (“บริษัท”)
และบริษัทย่อยแบ่งการดำเนินธุรกิจออกเป็น 2 กลุ่มหลักคือ
กลุ่มธุรกิจธนาคารพาณิชย์และกลุ่มธุรกิจหลักทรัพย์

กลุ่มธุรกิจธนาคารพาณิชย์ ให้บริการทางการเงินภายใต้ใบอนุญาตประกอบธุรกิจธนาคารพาณิชย์
โดยให้บริการผ่านสำนักงานใหญ่ของธนาคารทิสโก้ จำกัด (มหาชน) (“ธนาคาร”)
และสาขาของธนาคารซึ่ง ณ วันที่ 31 ธันวาคม 2555
ธนาคารมีสาขาที่ตั้งอยู่ในกรุงเทพมหานครและภูมิภาคทั้งสิ้น 49 แห่ง ดังนี้

  -------------------- --- -----------------------------------------------------
  เขตพื้นที่                   สาขา

  กรุงเทพมหานคร         :   สาทร รัตนาธิเบศร์ ศรีนครินทร์ รังสิต เพชรบุรีตัดใหม่ เซ็นทรัลเวิลด์
                           แฟชั่นไอส์แลนด์ ดิโอลด์สยาม อาคารภคินทร์ เซ็นทรัลแจ้งวัฒนะ
                           ซีคอนสแควร์ เยาวราช สยามพารากอน เซ็นทรัลพระราม 3
                           เดอะมอลล์บางแค วรจักร เซ็นทรัลปิ่นเกล้า เดอะมอลล์ท่าพระ
                           เซ็นทรัลบางนา เดอะมอลล์บางกะปิ ฟิวเจอร์พาร์ครังสิต
                           เซ็นทรัลรามอินทรา เซ็นทรัลลาดพร้าว เกตเวย์เอกมัย ราชวงศ์
                           และซีคอน บางแค

  ปริมณฑล               :   นครปฐม สมุทรสาคร

  ภาคกลาง              :   อยุธยา สระบุรี ชลบุรี ระยอง ราชบุรี จันทบุรี และศรีราชา

  ภาคตะวันออกเฉียงเหนือ   :   นครราชสีมา เทสโก้โลตัสโคราช ขอนแก่น อุดรธานี อุบลราชธานี
                           และสุรินทร์

  ภาคเหนือ              :   เชียงใหม่ พิษณุโลก และนครสวรรค์

  ภาคใต้                :   ภูเก็ต สงขลา สุราษฎร์ธานี ตรัง และกระบี่
  -------------------- --- -----------------------------------------------------

กลุ่มธุรกิจหลักทรัพย์
ให้บริการทางการเงินภายใต้ใบอนุญาตประกอบธุรกิจหลักทรัพย์และธุรกิจจัดการกองทุน
โดยให้บริการในประเทศผ่านสำนักงานใหญ่
และสาขาของบริษัทย่อยทั้งในกรุงเทพมหานครและทุกภูมิภาค โดยสาขาในกรุงเทพมหานครมี 1 แห่ง
คือ ศูนย์การค้าเอสพละนาด และอีก 4 แห่งในเขตต่างจังหวัด ได้แก่ เชียงใหม่ นครปฐม
นครราชสีมา และอุดรธานี

4.1 ลักษณะบริการ

เนื่องจากบริษัทประกอบธุรกิจการถือหุ้นในบริษัทอื่น (Holding Company)
และไม่มีการประกอบธุรกิจหลักอื่นใด
ดังนั้นลักษณะการประกอบธุรกิจจึงแบ่งตามลักษณะการประกอบธุรกิจของบริษัทย่อย ซึ่งสามารถแบ่งได้
2 กลุ่มหลัก คือ กลุ่มธุรกิจธนาคารพาณิชย์ และกลุ่มธุรกิจหลักทรัพย์
และเพื่อให้การให้บริการสอดคล้องกับแนวทางการดำเนินธุรกิจแบบการรวมศูนย์ที่ลูกค้า (Client
Centric) กลุ่มบริษัทจึงแบ่งการให้บริการออกเป็น 4 สายงานหลัก ประกอบด้วย 1)
สายกลุ่มลูกค้ารายย่อย 2) สายกลุ่มลูกค้าบรรษัท 3) สายจัดการธนบดีและกองทุน 4)
สายบริหารงานส่วนกลางและความรับผิดชอบต่อสังคม โดยมีรายละเอียดการให้บริการดังนี้

1. สายกลุ่มลูกค้ารายย่อย

สายกลุ่มลูกค้ารายย่อยให้บริการ 2 ประเภทดังนี้

1.1 บริการสินเชื่อรายย่อย (Retail Loans)

บริการสินเชื่อรายย่อย เป็นการให้สินเชื่อกับกลุ่มลูกค้ารายย่อยที่เป็นบุคคลธรรมดา
โดยมีวัตถุประสงค์ในการให้สินเชื่อเพื่อการอุปโภคบริโภคเป็นหลัก
โดยแบ่งประเภทสินเชื่อรายย่อยตามวัตถุประสงค์ของการกู้ยืมได้ดังนี้

-   สินเชื่อเช่าซื้อ

  สินเชื่อเช่าซื้อ ดำเนินการโดยธนาคารทิสโก้ จำกัด (มหาชน) บริษัท ทิสโก้ ลีสซิ่ง จำกัด บริษัท
  ทิสโก้ โตเกียว ลีสซิ่ง จำกัด และบริษัท ไฮเวย์ จำกัด โดยให้บริการกู้ยืมเพื่อเช่าซื้อทรัพย์สิน
  ซึ่งผู้เช่าซื้อต้องวางเงินดาวน์เป็นสัดส่วนร้อยละของมูลค่าทรัพย์สินตามที่ธนาคาร
  และ/หรือบริษัทกำหนด และผ่อนชำระค่างวดเป็นจำนวนเท่าๆ กันตลอดอายุของสัญญาเช่าซื้อ
  โดยในระหว่างการผ่อนชำระธนาคาร
  และ/หรือบริษัทยังคงมีกรรมสิทธิ์ในทรัพย์สินตามกฎหมายจนกว่าผู้เช่าซื้อจะผ่อนชำระเงินกู้ครบถ้วน
  อายุของสัญญามีระยะเวลาตั้งแต่ 1-6 ปี และมีอัตราดอกเบี้ยคงที่ตามอัตราตลาด ณ วันที่ทำสัญญา

  กลุ่มทิสโก้ให้บริการสินเชื่อเช่าซื้อสำหรับรถยนต์ทุกชนิดทั้งใหม่และเก่า และรถจักรยานยนต์
  ซึ่งรวมถึงรถยนต์นั่ง รถยนต์เอนกประสงค์ รถจักรยานยนต์ และรถยนต์ในเชิงพาณิชย์ อันได้แก่
  รถโดยสารขนาดเล็ก รถบรรทุก หัวลาก หางพ่วง เป็นต้น
  นอกจากนี้ยังให้บริการสินเชื่อเช่าซื้อสำหรับเครื่องจักรและอุปกรณ์เพื่อการประกอบการธุรกิจ เช่น
  แท่นพิมพ์ คอมพิวเตอร์ เครื่องล้างรูปและอัดขยายภาพ เป็นต้น

  สินเชื่อเช่าซื้อรถยนต์และรถจักรยานยนต์เป็นหนึ่งในธุรกิจหลักของกลุ่มทิสโก้ที่มีการเติบโตต่อเนื่องมาตลอด
  โดยมีอัตราการเติบโตของเงินให้สินเชื่อสูงถึงร้อยละ 31.0 จาก 124,915.88 ล้านบาท ณ
  วันที่ 31 ธันวาคม 2554 เป็น 163,697.12 ล้านบาท ณ วันที่ 31 ธันวาคม 2555

  ตารางแสดงรายละเอียดสินเชื่อเช่าซื้อรถยนต์และรถจักรยานยนต์

+--------------+-------------+-------------+-------------+-------------+
| สินเชื่อเช่าซื้อ   | ณ วันที่       | ณ วันที่       | ณ วันที่       | อ           |
|              |             |             |             | ัตราการเติบโต |
|              | 31 ธันวาคม   | 31 ธันวาคม   | 31 ธันวาคม   |             |
|              | 2553        | 2554        | 2555        | (ร้อยละ)     |
|              |             |             |             |             |
|              | (ล้านบาท)    | (ล้านบาท)    | (ล้านบาท)    |             |
+--------------+-------------+-------------+-------------+-------------+
| รถยนต์        | 104,080.49  | 122,958.72  | 161,376.69  | 31.2        |
+--------------+-------------+-------------+-------------+-------------+
| จักรยานยนต์    | 1,966.75    | 1,957.16    | 2,320.43    | 18.6        |
+--------------+-------------+-------------+-------------+-------------+
| รวม          | 106,047.24  | 124,915.88  | 163,697.12  | 31.0        |
+--------------+-------------+-------------+-------------+-------------+

  ปี 2555 กลุ่มทิสโก้ (เฉพาะบริษัทที่ให้สินเชื่อเช่าซื้อ)
  ให้สินเชื่อเช่าซื้อรถยนต์ยี่ห้อโตโยต้าเฉลี่ยร้อยละ 14.5 อีซูซุร้อยละ 11.0 มาสด้าร้อยละ 22.5
  ฟอร์ดร้อยละ 20.3 และยี่ห้ออื่นๆ เฉลี่ยคิดเป็นร้อยละ 31.7
  ของยอดการให้สินเชื่อเช่าซื้อรถยนต์ทั้งหมด
  และมีสัดส่วนการให้สินเชื่อเช่าซื้อรถยนต์ใหม่ต่อรถยนต์ใช้แล้วเฉลี่ยร้อยละ 80 ต่อ 20 ในปี
  2555 ทั้งนี้ กลุ่มทิสโก้มุ่งเน้นที่จะขยายธุรกิจสินเชื่อเช่าซื้อต่อไป
  เนื่องจากความต้องการสินเชื่อประเภทนี้ยังคงมีอยู่สูงและการขยายตัวยังคงมีอยู่อย่างต่อเนื่อง
  และเน้นการบริการที่มีคุณภาพและนำเสนอบริการที่หลากหลาย
  มากกว่าที่จะเน้นการแข่งขันด้านราคา ทั้งนี้
  การกำหนดอัตราดอกเบี้ยการให้กู้ยืมยังคงใกล้เคียงกับอัตราตลาด
  โดยจะกำหนดระยะเวลาชำระคืนสูงสุดเป็นไปตามเกณฑ์ของธนาคารแห่งประเทศไทย

-   สินเชื่อเพื่อผู้บริโภค

  สินเชื่อเพื่อผู้บริโภค ดำเนินการโดยธนาคารทิสโก้
  ให้บริการสินเชื่อเพื่อผู้บริโภคตามความต้องการของตลาด
  โดยมุ่งเน้นสินเชื่อที่มีอัตราผลตอบแทนหลังปรับค่าความเสี่ยง (Risk-Adjusted Return on
  Capital: RAROC) ที่ยอมรับได้ สินเชื่อเพื่อผู้บริโภคแบ่งออกเป็น 2 กลุ่มหลัก คือ
  สินเชื่อเพื่อการเคหะ และสินเชื่อเพื่อการอุปโภคบริโภค

  สินเชื่อเพื่อการเคหะ เป็นการให้บริการสินเชื่อแก่ลูกค้าที่ต้องการซื้ออสังหาริมทรัพย์เพื่ออยู่อาศัย
  รวมถึงสินเชื่อเอนกประสงค์เพื่อการเสริมสภาพคล่องทางการเงินโดยใช้อสังหาริมทรัพย์เป็นหลักประกัน
  ซึ่งสินเชื่อเพื่อการเคหะมีอายุตั้งแต่ 3–30 ปี และมีหลักประกันเต็มวงเงิน
  อัตราดอกเบี้ยเป็นแบบลอยตัวตามภาวะตลาด หรือแบบผสมที่มีการกำหนดอัตราดอกเบี้ยคงที่ในช่วง
  1–3 ปีแรกของการกู้

  ณ วันที่ 31 ธันวาคม 2555 สินเชื่อเพื่อการเคหะมีจำนวน 1,455.60 ล้านบาท เพิ่มขึ้นร้อยละ
  6.5 เมื่อเทียบกับสินเชื่อเพื่อการเคหะ ณ วันที่ 31 ธันวาคม 2554 ที่มีจำนวน 1,366.69
  ล้านบาท
  การเพิ่มขึ้นของสินเชื่อเพื่อการเคหะส่วนหนึ่งเป็นผลจากความต้องการอสังหาริมทรัพย์เพื่ออยู่อาศัยในประเทศฟื้นตัวอย่างต่อเนื่องภายหลังเหตุการณ์น้ำท่วมครั้งใหญ่ในช่วงปลายปี
  2554

  สินเชื่อเพื่อการอุปโภคบริโภค ดำเนินการโดยธนาคารทิสโก้ จำกัด (มหาชน) บริษัท ทิสโก้
  ลีสซิ่ง จำกัด และบริษัท ไฮเวย์ จำกัด เป็นการให้สินเชื่อแก่บุคคลทั่วไป
  เพื่อนำไปใช้ในวัตถุประสงค์ต่างๆ เช่น สินเชื่อส่วนบุคคล สินเชื่อจำนำทะเบียนรถยนต์
  และรถจักรยานยนต์ และสินเชื่อสำหรับสมาชิกกองทุนสำรองเลี้ยงชีพ เป็นต้น
  โดยอายุของเงินให้สินเชื่ออยู่ระหว่าง 6-30 เดือน
  ขึ้นอยู่กับความเหมาะสมของลักษณะการใช้เงินและความสามารถในการชำระหนี้ของลูกค้า
  นอกจากนี้ บริการสินเชื่อจำนำทะเบียนรถยนต์เพื่อการอุปโภคบริโภค ภายใต้แบรนด์ “ทิสโก้
  ออโต้ แคช”
  ซึ่งเป็นสินเชื่ออเนกประสงค์สำหรับเจ้าของรถที่ต้องการใช้วงเงินเพื่อเพิ่มสภาพคล่องทางการเงิน
  โดยลูกค้ายังสามารถใช้รถได้ตามปกติ และไม่ต้องโอนทะเบียนรถยนต์
  ซึ่งธนาคารทิสโก้ได้พัฒนาผลิตภัณฑ์มาอย่างต่อเนื่องเพื่อให้ตรงกับความต้องการของลูกค้าให้มากที่สุด
  โดยจุดเด่นของสินเชื่อจำนำทะเบียนรถยนต์ ทิสโก้ ออโต้ แคช คือ สะดวก รวดเร็ว
  และให้อัตราดอกเบี้ยที่ต่ำกว่าสินเชื่อบุคคลทั่วไปซึ่ง ลูกค้าสามารถติดตามข่าวสารข้อมูลของ ทิสโก้
  ออโต้ แคชผ่านทางเวปไซต์ www.tiscoautocash.com ในปี 2555
  เพื่อเพิ่มความสะดวกให้กับลูกค้าในการเข้าถึงบริการมากยิ่งขึ้น กลุ่ม
  ทิสโก้ได้ขยายเครือข่ายการให้บริการสินเชื่อจำนำทะเบียนรถยนต์และรถจักรยานยนต์ครอบคลุมในทุกภูมิภาค
  ภายใต้แบรนด์ “สมหวังเงินสั่งได้” โดยเปิดให้บริการแล้วกว่า 25 สาขาทั่วประเทศ

  ณ วันที่ 31 ธันวาคม 2555 สินเชื่อเพื่อการอุปโภคบริโภคมีจำนวน 14,388.61 ล้านบาท
  เพิ่มขึ้นร้อยละ 12.8 เมื่อเทียบกับสินเชื่อเพื่อการอุปโภคบริโภค ณ วันที่ 31 ธันวาคม 2554
  ที่มีจำนวน 12,753.92 ล้านบาท

  ตารางแสดงรายละเอียดสินเชื่อรายย่อย

+-----------------+--------+-----+-------+-----+-------+-----+-------+
| สินเชื่อรายย่อย     | ณ วันที่  |     | ณ วันที่ |     | ณ วันที่ |     | อัต    |
|                 |        |     |       |     |       |     | ราการ |
|                 | 31     |     | 31    |     | 31    |     |       |
|                 | ธันวาคม |     | ธ     |     | ธ     |     | เติบโต |
|                 | 2553   |     | ันวาคม |     | ันวาคม |     |       |
|                 |        |     | 2554  |     | 2555  |     | (ร    |
|                 |        |     |       |     |       |     | ้อยละ) |
+-----------------+--------+-----+-------+-----+-------+-----+-------+
|                 | ล้านบาท | ร้อ  | ล     | ร้อ  | ล     | ร้อ  |       |
|                 |        | ยละ | ้านบาท | ยละ | ้านบาท | ยละ |       |
+-----------------+--------+-----+-------+-----+-------+-----+-------+
| สินเชื่อเช่าซื้อ      | 106,   | 9   | 124,9 | 8   | 163,6 | 9   | 31.0  |
|                 | 047.24 | 0.0 | 15.88 | 9.8 | 97.12 | 1.2 |       |
+-----------------+--------+-----+-------+-----+-------+-----+-------+
| สินเชื่อเพื่อการเคหะ | 1,     | 1.2 | 1,3   | 1.0 | 1,4   | 0.8 | 6.5   |
|                 | 422.29 |     | 66.69 |     | 55.60 |     |       |
+-----------------+--------+-----+-------+-----+-------+-----+-------+
| สินเชื่อเ          | 10,    | 8.8 | 12,7  | 9.2 | 14,3  | 8.0 | 12.8  |
| พื่อการอุปโภคบริโภค | 405.72 |     | 53.92 |     | 88.61 |     |       |
+-----------------+--------+-----+-------+-----+-------+-----+-------+
| รวม             | 117,   | 10  | 139,0 | 10  | 179,5 | 10  | 29.1  |
|                 | 875.24 | 0.0 | 36.49 | 0.0 | 41.32 | 0.0 |       |
+-----------------+--------+-----+-------+-----+-------+-----+-------+

กลุ่มลูกค้าและช่องทางการจำหน่าย

สำหรับธุรกิจสินเชื่อรายย่อย
กลุ่มทิสโก้มีกลุ่มลูกค้าเป้าหมายเป็นบุคคลทั่วไปที่มีรายได้ประจำและมีประวัติการชำระเงินที่ดี
โดยกลุ่มทิสโก้ให้บริการสินเชื่อรายย่อยผ่านสำนักงานใหญ่ สาขาของธนาคารทิสโก้
และบริษัทย่อยอื่นในกลุ่ม ทำให้สามารถให้บริการครอบคลุมทุกภูมิภาค
โดยธุรกิจสินเชื่อเช่าซื้อรถยนต์ดำเนินการโดยบริษัทย่อยได้แก่ ธนาคารทิสโก้ จำกัด (มหาชน)
บริษัท ทิสโก้ ลีสซิ่ง จำกัด บริษัท ทิสโก้ โตเกียว ลีสซิ่ง จำกัด
สำหรับธุรกิจสินเชื่อเช่าซื้อจักรยานยนต์ดำเนินการโดยบริษัทย่อย คือบริษัท ไฮเวย์ จำกัด ทั้งนี้
กลุ่มทิสโก้มีฐานลูกค้าที่มั่นคงผ่านตัวแทนจำหน่าย (Dealer)
ซึ่งลูกค้าผู้เช่าซื้อส่วนใหญ่เป็นบุคคลธรรมดาที่มีรายได้ประจำ และมีประวัติการชำระเงินที่ดี

สำหรับธุรกิจสินเชื่อเพื่อการอุปโภคบริโภคซึ่งดำเนินการโดยธนาคารทิสโก้ บริษัท ทิสโก้ ลีสซิ่ง
จำกัด และบริษัท ไฮเวย์ จำกัด ให้บริการลูกค้าบุคคลธรรมดา
ซึ่งมีประวัติการชำระเงินที่ดีและมีความสามารถในการชำระคืนหนี้อย่างเพียงพอ

  1.2 บริการประกันชีวิตและประกันภัย (Bancassurance)

ธนาคารทิสโก้ได้รับใบอนุญาตเป็นนายหน้าประกันชีวิตและประกันวินาศภัยจากกรมการประกันภัย
กระทรวงพาณิชย์ ในปี 2548 โดยธนาคารให้บริการเป็นนายหน้าประกันภัยทั้งในส่วนประกันชีวิต
และประกันวินาศภัย โดยให้บริการประกันภัยประเภทต่าง ๆ แก่ลูกค้าธนาคาร ตลอด 7 ปีที่ผ่านมา
ธนาคารมีความมุ่งมั่นที่จะสรรหาและพัฒนาผลิตภัณฑ์ประกันภัยและประกันชีวิตที่เหมาะสมกับความเสี่ยงของแต่ละกลุ่มลูกค้า
โดยมีผลิตภัณฑ์ทั้งในหมวดประกันวินาศภัย อาทิ ประกันภัยรถยนต์
ประกันอัคคีภัยและภัยธรรมชาติ-น้ำท่วม รวมถึงผลิตภัณฑ์ในหมวดประกันชีวิต อาทิ ประกันสินเชื่อ
และประกันแบบสะสมทรัพย์ ปัจจุบันธนาคารมีพันธมิตรทางธุรกิจหลายบริษัท
ต่างก็เป็นบริษัทประกันภัยชั้นแนวหน้า ที่มีชื่อเสียงและฐานะการเงินมั่นคง

ในปี 2555 ธนาคารได้ร่วมพัฒนาผลิตภัณฑ์ใหม่กับบริษัทประกันชีวิตไปอีกระดับหนึ่ง ซึ่งได้แก่
ผลิตภัณฑ์ประกันสุขภาพ (HIP) สำหรับกลุ่มลูกค้าสินเชื่อเช่าซื้อรถยนต์
โดยให้ความคุ้มครองสุขภาพทั้งการรักษาพยาบาลผู้ป่วยในและผู้ป่วยนอก
และให้ค่าชดเชยรายวันในการรักษาพยาบาล
ซึ่งเป็นผลิตภัณฑ์ที่สามารถตอบสนองความต้องการของลูกค้าโดยตรง ในด้านประกันภัยรถยนต์
ธนาคารได้พัฒนาผลิตภัณฑ์ ที่ให้ความคุ้มครองเพิ่มมากขึ้นจากความคุ้มครองรถยนต์ ได้แก่
ผลิตภัณฑ์ประกันภัย Auto Care Insurance (ACI) ซึ่งมีความคุ้มครองประกอบด้วยความคุ้มครอง
3 ในส่วน คือ ประกันชดเชยรายได้จากอุบัติเหตุทุกคนในรถยนต์สูงสุดถึง 7 คน
ประกันทรัพย์สินส่วนตัวจากการโจรกรรม
และเงินปลอบขวัญอันเนื่องจากรถยนต์ชนกันไม่ว่าจะเป็นฝ่ายถูกหรือผิดก็ตาม ทั้งสามความคุ้มครองนี้
ถือเป็นครั้งแรกในประเทศไทย
ที่สามารถผสานความคุ้มครองแยกหมวดให้มาอยู่ในผลิตภัณฑ์ตัวเดียวกัน
นอกเหนือจากการพัฒนาผลิตภัณฑ์ใหม่ ๆ
ธนาคารยังได้เป็นนายหน้าประกันภัยอย่างเป็นทางการให้กับบริษัทรถยนต์ที่เป็นคู่ค้า
โดยดูแลความคุ้มครองรถยนต์กับลูกค้าทุกราย และยังเพิ่มความคุ้มครองพิเศษ
ประกันโจรกรรมทรัพย์สินส่วนตัวภายในรถยนต์ ในวงเงินสูงถึง 20,000 บาท ให้อีกด้วย
ผลิตภัณฑ์และโครงการต่าง ๆ ที่ได้พัฒนาขึ้นนี้
มีส่วนอย่างยิ่งที่ทำให้ลูกค้าของธนาคารได้มีโอกาสใช้ผลิตภัณฑ์ที่ดีในราคาที่เหมาะสม
โดยได้รับการตอบรับอย่างดียิ่งจากลูกค้าธนาคาร

2. สายกลุ่มลูกค้าบรรษัท (Corporate Banking)

สายกลุ่มลูกค้าบรรษัทให้บริการ 3 ประเภทดังนี้

2.1 บริการสินเชื่อธุรกิจขนาดใหญ่ (Corporate Lending)

บริการสินเชื่อธุรกิจขนาดใหญ่ ดำเนินการโดยธนาคารทิสโก้
เป็นการให้บริการทางการเงินในรูปแบบของสินเชื่อและบริการที่เกี่ยวข้องให้แก่กลุ่มลูกค้าที่เป็นบริษัทหรือกลุ่มองค์กรธุรกิจ
(Corporate Client) ขนาดกลางถึงขนาดใหญ่
โดยบริการหลักเป็นการให้สินเชื่อเพื่อนำไปใช้ในวัตถุประสงค์ด้านการพาณิชย์ต่างๆ
และการให้บริการที่เกี่ยวข้อง เช่น การค้ำประกัน อาวัล
การให้คำปรึกษาด้านการกู้เงินและการปรับโครงสร้างหนี้ ฯลฯ
โดยแบ่งประเภทของบริการออกตามลักษณะของผลิตภัณฑ์ได้ดังต่อไปนี้

-   สินเชื่อเงินทุนหมุนเวียน

  สินเชื่อเงินทุนหมุนเวียน
  เป็นสินเชื่อเพื่อเสริมสภาพคล่องและบริหารกระแสเงินสดสำหรับธุรกิจต่างๆ
  โดยเฉพาะภาคอุตสาหกรรมและธุรกิจที่มีลักษณะเป็นฤดูกาล เช่น
  การให้สินเชื่อเพื่อการสั่งซื้อวัตถุดิบ การจัดเก็บสินค้าเพื่อขาย
  การขายชำระคืนเจ้าหนี้การค้าระยะสั้น เป็นต้น
  สินเชื่อประเภทนี้เป็นสินเชื่อระยะสั้นที่สามารถเบิกใช้และชำระคืนได้ภายในวงเงินที่กำหนดตลอดระยะเวลาการกู้
  ส่วนใหญ่มีการกำหนดอายุวงเงินไว้ไม่เกิน 1 ปี โดยจะมีการทบทวนวงเงินเป็นประจำทุกปี

-   สินเชื่อโครงการและสินเชื่อระยะยาว

  สินเชื่อโครงการและสินเชื่อระยะยาว
  เป็นสินเชื่อที่ให้แก่โครงการพัฒนาธุรกิจระยะปานกลางและระยะยาว
  ที่มีวัตถุประสงค์การใช้เงินกู้ชัดเจน
  โดยมีลักษณะโครงการที่เป็นฐานรายได้ของลูกค้าและสามารถตรวจสอบความคืบหน้าของโครงการได้
  สินเชื่อโครงการและสินเชื่อระยะยาวส่วนใหญ่เป็นสินเชื่อที่มีกำหนดการชำระคืนเงินไว้ชัดเจน
  ให้สอดคล้องกับกำหนดเวลาและความคืบหน้าของโครงการหรือกระแสเงินสดของโครงการหรือของกิจการลูกค้า
  ทั้งนี้ธนาคารมีนโยบายให้การสนับสนุนสินเชื่อแก่ภาคอุตสาหกรรมและการผลิตในรูปแบบต่างๆ
  ทุกภาคธุรกิจ โดยเฉพาะกลุ่มธุรกิจที่มีความสำคัญต่อการพัฒนาประเทศ
  ลักษณะสินเชื่อโครงการและสินเชื่อระยะยาว ได้แก่ สินเชื่อเพื่อการก่อสร้างโรงงาน
  สินเชื่อเพื่อการขยายสถานประกอบการหรือขยายธุรกิจ สินเชื่อเพื่อการก่อสร้างหมู่บ้านจัดสรร
  หรืออาคารชุด สินเชื่อเพื่องานรับเหมาก่อสร้างระบบงานสาธารณูปโภคพื้นฐาน
  หรืองานประมูลขนาดใหญ่
  สินเชื่อเพื่อซื้อและติดตั้งอุปกรณ์เครื่องจักรขนาดใหญ่ในโรงงานอุตสาหกรรม เป็นต้น

-   สินเชื่อเพื่อการพาณิชย์อื่น

  นอกจากสินเชื่อ 2 ประเภทดังกล่าวข้างต้น
  ธนาคารทิสโก้ยังให้สินเชื่อเพื่อการพาณิชย์ที่มีวัตถุประสงค์หรือลักษณะการกู้ยืมแบบอื่น เช่น
  สินเชื่อที่มีหลักประกันเป็นเงินฝากหรือสินทรัพย์สภาพคล่อง ซึ่งเป็นสินเชื่อในระยะสั้นถึงปานกลาง
  ที่มีสินทรัพย์สภาพคล่อง (Marketable Asset) เป็นหลักประกัน และ สินเชื่อเพื่อการลงทุน
  ซึ่งเป็นสินเชื่อในระยะปานกลางถึงระยะยาว ที่มีสินทรัพย์ที่ผู้กู้ซื้อเพื่อการลงทุนเป็นหลักประกัน
  เช่น อสังหาริมทรัพย์ หรือสินทรัพย์อื่น
  โดยมีเงื่อนไขที่เหมาะสมและกำหนดการชำระคืนตามความสามารถในการสร้างรายได้ของสินทรัพย์นั้น
  (Operating Asset)

-   บริการออกหนังสือค้ำประกันและอาวัลตั๋วเงิน

  ธนาคารทิสโก้ให้บริการออกหนังสือค้ำประกันและอาวัลตั๋วเงิน
  สำหรับลูกค้าที่ต้องการใช้ในการดำเนินงานบางประเภทที่จำเป็นต้องมีการวางหนังสือค้ำประกันให้กับหน่วยงานผู้ว่าจ้างต่างๆ
  เช่น การยื่นประมูลงานต่างๆ จนถึง การค้ำประกันผลงานก่อสร้าง
  หรือการออกหนังสือค้ำประกันการสั่งซื้อให้กับผู้ผลิต เช่น การซื้อวัตถุดิบเป็นจำนวนมาก
  ทั้งนี้เงื่อนไขของหนังสือค้ำประกันสามารถปรับให้เข้ากับความต้องการของผู้รับผลประโยชน์ได้

-   บริการให้คำปรึกษา และบริการอื่นๆ ด้านเงินกู้

  ธนาคารทิสโก้ให้คำปรึกษาและบริการอื่นด้านเงินกู้ที่ครบวงจร เช่น
  การให้คำปรึกษาด้านโครงสร้างทางการเงิน และการปรับโครงสร้างหนี้ (Loan
  Restructuring) การเป็นผู้จัดหาเงินกู้ร่วม (Syndicated Loan Arranger)
  ตัวแทนสินเชื่อ (Facility Agent) และตัวแทนหลักประกัน (Security Agent) เป็นต้น

-   บริการคัสโตเดียน

  ธุรกิจการให้บริการคัสโตเดียน ประกอบด้วยการเก็บรักษาทรัพย์สินและหลักทรัพย์
  ชำระราคาและส่งมอบหลักทรัพย์ การติดตามสิทธิประโยชน์ต่างๆ ในทรัพย์สินของลูกค้า อันได้แก่
  กองทุนสำรองเลี้ยงชีพ กองทุนส่วนบุคคล บุคคลธรรมดา และนิติบุคล
  ตลอดจนการรับรองมูลค่าทรัพย์สินสุทธิให้กับกองทุนสำรองเลี้ยงชีพ

  2.2 บริการสินเชื่อธุรกิจขนาดกลาง (Commercial Lending)

บริการสินเชื่อธุรกิจขนาดกลางให้บริการสินเชื่อเพื่อการพาณิชย์
ในการประกอบธุรกิจขนาดกลางและขนาดย่อมเป็นหลัก อาทิ สินเชื่อเพื่อผู้แทนจำหน่ายรถยนต์
สินเชื่อเงินทุนหมุนเวียน สินเชื่อเพื่อผู้จำหน่ายรถยนต์ และสินเชื่อธุรกิจเช่าซื้อและลีสซิ่ง
สำหรับลูกค้าในภาคธุรกิจต่างๆ เช่น ธุรกิจยานยนต์และชิ้นส่วนรถยนต์
และธุรกิจการขนส่งและโลจิสติกส์ เป็นต้น

ณ วันที่ 31 ธันวาคม 2555 กลุ่มทิสโก้มีสินเชื่อธุรกิจจำนวน 42,993.75 ล้านบาท (คิดเป็นร้อยละ
17.3 ของสินเชื่อรวม) เพิ่มขึ้นร้อยละ 32.9 จาก 32,348.73 ล้านบาท ณ วันที่ 31 ธันวาคม
2554 ส่วนใหญ่เป็นการเพิ่มขึ้นของสินเชื่อในกลุ่มอุตสาหกรรม สาธารณูปโภคและ การบริการ
ขณะที่สินเชื่อธุรกิจขนาดกลางและขนาดย่อมมีจำนวน 25,780.61 ล้านบาท เพิ่มขึ้นร้อยละ 89.2
เมื่อเทียบกับสิ้นปี 2554 ที่มีจำนวน 13,628.40 ล้านบาท
ตามการเพิ่มขึ้นอย่างมากของสินเชื่อเพื่อผู้จำหน่ายรถยนต์ โดยมีรายละเอียดดังนี้

  ตารางแสดงรายละเอียดสินเชื่อของกลุ่มทิสโก้

+-----------------+-------+------+-------+----+--------+----+--------+
| ประเภทธุรกิจ      | ณ วันที่ |      | ณ วันที่ |    | ณ วันที่  |    | อัตรากา |
|                 |       |      |       |    |        |    | รเติบโต |
|                 | 31    |      | 31    |    | 31     |    |        |
|                 | ธ     |      | ธ     |    | ธันวาคม |    | (      |
|                 | ันวาคม |      | ันวาคม |    | 2555   |    | ร้อยละ) |
|                 | 2553  |      | 2554  |    |        |    |        |
+-----------------+-------+------+-------+----+--------+----+--------+
|                 | ล     | ร    | ล     | ร  | ล้านบาท | ร  |        |
|                 | ้านบาท | ้อยละ | ้านบาท | ้อย |        | ้อย |        |
|                 |       |      |       | ละ |        | ละ |        |
+-----------------+-------+------+-------+----+--------+----+--------+
| กา              | 10,9  | 7.3  | 16,3  | 8  | 17,    | 6  | 5.2    |
| รผลิตและการพาณิชย์ | 96.33 |      | 68.35 | .8 | 226.31 | .9 |        |
+-----------------+-------+------+-------+----+--------+----+--------+
| อสังหาริมท        | 6,3   | 4.3  | 8,7   | 4  | 10,    | 4  | 16.1   |
| รัพย์และการก่อสร้าง | 74.43 |      | 89.92 | .8 | 203.97 | .1 |        |
+-----------------+-------+------+-------+----+--------+----+--------+
| สาธารณ          | 4,9   | 3.3  | 6,8   | 3  | 14,    | 6  | 117.0  |
| ูปโภคและการบริการ | 05.58 |      | 62.20 | .7 | 888.26 | .0 |        |
+-----------------+-------+------+-------+----+--------+----+--------+
| สินเชื่อธุรกิจอื่นๆ    | 1     | 0.1  | 3     | 0  | 675.20 | 0  | 105.7  |
|                 | 55.24 |      | 28.26 | .2 |        | .3 |        |
+-----------------+-------+------+-------+----+--------+----+--------+
| รวมสินเชื่อธุรกิจ    | 22,4  | 15.0 | 32,3  | 17 | 42,    | 17 | 32.9   |
|                 | 31.58 |      | 48.73 | .5 | 993.75 | .3 |        |
+-----------------+-------+------+-------+----+--------+----+--------+
| สินเชื่อขนา        | 9,4   | 6.3  | 13,6  | 7  | 25,    | 10 | 89.2   |
| ดกลางและขนาดย่อม | 25.41 |      | 28.40 | .4 | 780.61 | .4 |        |
+-----------------+-------+------+-------+----+--------+----+--------+
| สินเชื่อรายย่อย     | 117,8 | 78.7 | 139,0 | 75 | 179,   | 72 | 29.1   |
| และสินเชื่ออื่น      | 75.24 |      | 36.49 | .1 | 541.32 | .3 |        |
+-----------------+-------+------+-------+----+--------+----+--------+
| รวมสินเชื่อของกลุ่ม  | 149,7 | 1    | 185,0 | 1  | 248,   | 1  | 34.2   |
|                 | 32.23 | 00.0 | 13.62 | 00 | 315.68 | 00 |        |
|                 |       |      |       | .0 |        | .0 |        |
+-----------------+-------+------+-------+----+--------+----+--------+

  กลุ่มลูกค้าและช่องทางการจำหน่าย

กลุ่มลูกค้าเป้าหมายเป็นกลุ่มลูกค้าเดิมที่มีความสัมพันธ์กับธนาคารมานาน
และกลุ่มลูกค้าใหม่จากภาคธุรกิจสำคัญที่ช่วยในการผลักดันเศรษฐกิจของประเทศ
และได้รับการสนับสนุนจากภาครัฐ เช่น การลงทุน อุตสาหกรรมที่เกี่ยวข้องกับยานยนต์/ชิ้นส่วน
การเกษตรและการแปรรูปอาหาร การขนส่งและระบบลอจิสติกส์ และอุตสาหกรรมปิโตรเคมี เป็นต้น
นอกจากนี้ยังให้ความสำคัญกับสาธารณูปโภคพื้นฐาน เช่น พลังงาน อสังหาริมทรัพย์
การก่อสร้างและวัสดุก่อสร้าง และสาธารณูปโภคที่มีการพัฒนาอย่างต่อเนื่อง

ธนาคารทิสโก้ให้บริการสินเชื่อธุรกิจขนาดใหญ่ และขนาดกลางผ่านสำนักงานใหญ่ในกรุงเทพฯ
และสาขาในต่างจังหวัด ปัจจุบันเจ้าหน้าที่การตลาดของธนาคารจะติดต่อกับกลุ่มลูกค้าโดยตรง
หรือในบางกรณีลูกค้าที่สนใจอาจติดต่อธนาคารก็ได้ นอกจากนี้
ธนาคารยังมีการประชาสัมพันธ์ผ่านทางสื่อโฆษณาต่างๆ เช่น วิทยุ สื่อสิ่งพิมพ์ อินเตอร์เน็ต เป็นต้น

  2.3 บริการวาณิชธนกิจ (Investment Banking)

บล. ทิสโก้ เป็นหนึ่งในผู้นำการให้บริการวาณิชธนกิจ ที่ได้รับความไว้วางใจมาอย่างยาวนานกว่า
39 ปี
จากความเชี่ยวชาญและประสบการณ์ในการให้คำปรึกษาทางการเงินแก่ลูกค้าทั้งภาคเอกชนและภาครัฐจนเป็นที่ยอมรับอย่างกว้างขวางว่าเป็นทีมที่มีความรู้และความชำนาญในธุรกิจและอุตสาหกรรมประเภทต่างๆ
เช่น พลังงาน น้ำมันและก๊าซ โทรคมนาคม ธนาคาร ขนส่ง โรงพยาบาล บันเทิง
ตลอดจนอุตสาหกรรมการผลิต รวมทั้งมีความรู้ด้านตลาดเงิน ตลาดตราสารทุน ตลาดตราสารหนี้
ทั้งในและต่างประเทศ บล. ทิสโก้
ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ให้ประกอบธุรกิจที่ปรึกษาทางการเงิน
และได้รับใบอนุญาตจากกระทรวงการคลังให้ประกอบธุรกิจการจัดจำหน่ายหลักทรัพย์
เพื่อให้บริการด้านที่ปรึกษาทางการเงินอย่างครบวงจร
รวมถึงการเป็นที่ปรึกษาทางการเงินและผู้จัดการการจัดจำหน่ายหลักทรัพย์ทุกประเภท
ไม่ว่าจะเป็นตราสารทุน ตราสารหนี้ ตราสารกึ่งหนี้ กึ่งทุน
นอกจากนี้ยังทำหน้าที่เป็นที่ปรึกษาทางการเงินในการควบรวมกิจการ การแปรรูปรัฐวิสาหกิจ
การจัดหาเงินกู้ยืม การปรับโครงสร้างทางการเงิน การศึกษาความเป็นไปได้ของโครงการ
การประเมินมูลค่ากิจการ และการให้คำปรึกษาทางการเงินในด้านต่างๆ

ผลงานด้านวาณิชธนกิจที่ประสบความสำเร็จในปี 2555 ประกอบด้วย
การเป็นที่ปรึกษาทางการเงินและผู้จัดการการจัดจำหน่ายและรับประกันการจำหน่ายร่วม
สำหรับการเสนอขายหุ้นสามัญเพิ่มทุนให้แก่บริษัท ปตท.สำรวจและผลิตปิโตรเลียม จำกัด (มหาชน)
มูลค่า 92,300 ล้านบาท
การเป็นที่ปรึกษาทางการเงินและผู้จัดการการจัดจำหน่ายและรับประกันการจำหน่าย
สำหรับการเสนอขายหุ้นต่อประชาชนเป็นครั้งแรกให้แก่บริษัท วี จี ไอ โกลบอล มีเดีย จำกัด
(มหาชน) มูลค่า 3,080 ล้านบาท
และการเป็นผู้จัดการการจัดจำหน่ายเพื่อเสนอขายหุ้นกู้ให้แก่บริษัท น้ำประปาไทย จำกัด (มหาชน)
มูลค่า 3,500 ล้านบาท
และยังมีผลงานด้านการเป็นที่ปรึกษาทางการเงินในการควบรวมกิจการที่สำคัญ ได้แก่
การเป็นที่ปรึกษาทางการเงินให้แก่ บริษัท กันกุลเอ็นจิเนียริ่ง จำกัด (มหาชน)
สำหรับการขายหุ้นบางส่วนในบริษัทย่อยที่ประกอบกิจการโรงไฟฟ้าพลังงานแสงอาทิตย์มูลค่า 625
ล้านบาท การเป็นที่ปรึกษาทางการเงินให้แก่บริษัท ถิรไทย จำกัด (มหาชน)
ในการเข้าซื้อกิจการผู้ผลิตตัวถังหม้อแปลงไฟฟ้าขนาดใหญ่
และการเป็นที่ปรึกษาทางการเงินและตัวแทนในการรับซื้อหลักทรัพย์ให้แก่บริษัท น้ำตาลมิตรผล จำกัด
นอกจากนี้ ยังมีผลงานการเป็นที่ปรึกษาทางการเงินในการประเมินมูลค่ากิจการ
การปรับโครงสร้างกิจการ และงานให้คำปรึกษาอื่นๆ ให้แก่บริษัทชั้นนำอีกหลายบริษัท

  3. สายจัดการธนบดีและกองทุน (Wealth & Asset Management)

ให้บริการที่ปรึกษาทางการเงินและการลงทุนครบวงจร
ซึ่งจะช่วยตอบโจทย์ทุกความต้องการด้านการออมและการลงทุนทั้งบริการธนาคาร หลักทรัพย์
และจัดการกองทุนที่หลากหลายไว้ในที่เดียว ภายใต้แบรนด์ “ทิสโก้ เวลธ์” (TISCO Wealth)
โดยแบ่งกลุ่มลูกค้าออกเป็น 2 กลุ่ม คือ กลุ่มทิสโก้ แพลทตินัม (TISCO Platinum)
ซึ่งเป็นกลุ่มลูกค้าที่มีฐานเงินฝาก กองทุน หรือพอร์ตหุ้น รวมกันอยู่ที่ 5 -20 ล้านบาท และกลุ่ม
ทิสโก้ ไพรเวท (TISCO Private) เป็นกลุ่มลูกค้าที่มีฐานเงินฝาก กองทุน หรือพอร์ตหุ้น
รวมกันอยู่ที่ 20 ล้านบาท ขึ้นไป โดยมีผู้จัดการธนบดีคอยดูแลด้านธุรกรรมเงินฝาก
และให้คำปรึกษาด้านการลงทุนในผลิตภัณฑ์ลงทุนต่างๆ ทั้งในประเทศและต่างประเทศอย่างใกล้ชิด
ในปี 2555 ทิสโก้ เวลธ์ยังมุ่งเน้นความเป็นเลิศในการเป็นที่ปรึกษาการลงทุน โดยได้จัดตั้ง TISCO
Wealth Strategy Team เพื่อจัดทำรายงานการวิเคราะห์ Global Economic Review และ
Global Wealth Strategy
ที่เจาะลึกถึงแนวโน้มเศรษฐกิจและแนะนำกลยุทธ์การจัดพอร์ตสินทรัพย์ประเภทต่างๆ ทั่วโลก
เพื่อตอบสนองความต้องการไปลงทุนต่างประเทศในทุกรูปแบบ
พร้อมกันนี้ยังมีบทวิเคราะห์เจาะลึกของสินทรัพย์ลงทุนประเภทต่างๆ เช่น ทองคำ น้ำมัน
อสังหาริมทรัพย์ สินค้าเกษตร เป็นต้น โดยลูกค้าสามารถติดตามข่าวสาร
และคำแนะนำการลงทุนผ่านเวปไซต์ www.tiscowealth.com

สายจัดการธนบดีและกองทุนให้บริการ 6 ประเภทดังนี้

  3.1 บริการลูกค้าธนบดีธนกิจ (Private Banking)

เป็นการให้บริการแก่ลูกค้าที่มีเงินออมพร้อมจะลงทุนตั้งแต่ 20 ล้านบาทขึ้นไป
ประกอบด้วยบริการเงินฝาก บริการบริหารจัดการทางการเงิน
และให้คำปรึกษาในด้านการบริหารจัดการทางการเงินและการลงทุน ในปี 2555
ธนาคารทิสโก้ยังพัฒนาสาขารูปแบบใหม่ที่เน้นการให้คำปรึกษาด้านการลงทุนทุกรูปแบบในสินทรัพย์ทั่วโลก
(Advisory branch) แห่งแรกที่ศูนย์การค้าเกตเวย์ เอกมัย
โดยสาขานี้ยังนับเป็นครั้งแรกที่มีบริการใหม่ ได้แก่ “เวลธ์ คลินิก” (Wealth Clinic)
ซึ่งเป็นบริการพิเศษสำหรับลูกค้าที่ต้องการรับคำปรึกษาการลงทุนแบบเชิงลึกตามความต้องการและความเหมาะสมกับตนเอง
โดยมีทีมผู้เชี่ยวชาญด้านการลงทุนขอให้คำปรึกษา ในอนาคตธนาคารทิสโก้จะขยายบริการเวลธ์
คลินิก ในสาขาเปิดใหม่เพื่อขยายบริการที่ปรึกษาการลงทุนในครอบคลุมยิ่งขึ้น

  3.2 บริการเงินฝากรายย่อย (Retail Deposit)

ธนาคารทิสโก้ได้มีการระดมเงินออมโดยการให้บริการรับฝากเงินประเภทต่างๆ เช่น
เงินฝากกระแสรายวัน เงินฝากออมทรัพย์ และเงินฝากประจำ
รวมถึงบริการด้านการเงินที่เกี่ยวข้อง เช่น การออกแคชเชียร์เช็คและเช็คส่วนบุคคล
การเรียกเก็บเช็ค และบริการเงินโอน โดยธนาคารได้เปิดให้บริการดังกล่าว ทั้งที่สำนักงานใหญ่
และสาขาของธนาคารทุกแห่ง ในปี 2555
ธนาคารทิสโก้เน้นการทำตลาดผลิตภัณฑ์ด้านเงินฝากและการลงทุนอย่างครบวงจร
โดยนำเสนอผลิตภัณฑ์เงินฝากที่ให้ผลตอบแทนสูงเมื่อเทียบบัญชีเงินฝากทั่วไป
และมีสภาพคล่องในการเบิกเงินสูง เช่น เงินฝากออมทรัพย์ไดมอนด์ (Diamond Savings)
ที่เน้นลูกค้ากลุ่มที่มีเงินออมมากกว่า 1 ล้านบาท พร้อมรับสิทธิประโยชน์ทางด้านบัญชี
และเงินฝากซุปเปอร์ออมทรัพย์สำหรับลูกค้ากลุ่มที่มีเงินออมน้อยกว่า 1 ล้านบาท
ตลอดจนการออกรายการส่งเสริมการขายสำหรับเงินฝากประจำระยะสั้นถึงระยะกลางอย่างต่อเนื่อง
นอกจากนี้
ธนาคารได้ออกแคมเปญส่งเสริมการขายในช่วงปลายปีสำหรับผลิตภัณฑ์ออกทรัพย์และการลงทุน
ภายใต้ชื่อ "TISCO Combo เงินฝาก 10%" ที่รวมผลิตภัณฑ์เงินฝาก กองทุนรวมหุ้นระยะยาว
(LTF) กองทุนรวมเพื่อเกษียณอายุ (RMF) และประกันชีวิตเข้าไว้ด้วยกัน
เพื่อให้ลูกค้าได้รับประโยชน์ทางด้านภาษีและผลตอบแทนในคราวเดียวกัน นอกจากนี้
ธนาคารยังเปิดให้บริการสาขาธนาคารเพิ่มเติม โดยเฉพาะตามแหล่งชุมชนจำนวน 3 แห่ง
ประกอบด้วย สาขาเกตเวย์ เอกมัย สาขาราชวงศ์ และ สาขาซีคอน บางแค
โดยเป็นสาขาเต็มรูปแบบที่สามารถให้บริการครอบคลุมผลิตภัณฑ์ทางการเงิน
และการลงทุนทุกประเภทของกลุ่มทิสโก้

  3.3 บริการนายหน้าซื้อขายหลักทรัพย์ประเภทลูกค้าทั่วไป (Private Sales Brokerage)

บริการนายหน้าซื้อขายหลักทรัพย์ประเภทลูกค้าทั่วไป ดำเนินการโดย บริษัทหลักทรัพย์ทิสโก้ จำกัด
(“บล.ทิสโก้”) โดยมีการให้บริการในประเทศผ่านสำนักงานใหญ่ในกรุงเทพมหานคร
และสาขาของบริษัท 1 แห่ง ในเขตกรุงเทพมหานคร คือ ศูนย์การค้าเอสพละนาด และอีก 4 แห่ง
ในเขตต่างจังหวัด ได้แก่ เชียงใหม่ นครปฐม นครราชสีมา และอุดรธานี ทั้งนี้
นักลงทุนทั่วไปทั้งในและต่างประเทศสามารถใช้บริการผ่านช่องทางการซื้อขายผ่านระบบการซื้อขายหลักทรัพย์ที่มีเจ้าหน้าที่การตลาดดูแล
และระบบเครือข่ายทางอินเตอร์เน็ต (Internet)
ที่จะมีการเพิ่มการให้บริการในทุกสาขาของธนาคารทิสโก้ทั่วประเทศ
เนื่องจากบริษัทมุ่งเน้นการบริการที่มีคุณภาพ คำนึงถึงความพึงพอใจสูงสุดของลูกค้า
และยึดมั่นในจรรยาบรรณความโปร่งใสถูกต้องเป็นสำคัญ

บล. ทิสโก้ มีส่วนแบ่งตลาดในการให้บริการนายหน้าซื้อขายหลักทรัพย์ประเภทลูกค้าทั่วไป ณ สิ้นปี
2555 เท่ากับร้อยละ 2.3 เพิ่มขึ้นจากปี 2554 ที่มีส่วนแบ่งการตลาดร้อยละ 2.1
สำหรับกลยุทธ์ทางด้านการตลาดของลูกค้าทั่วไป
บริษัทได้ใช้กลยุทธ์ในเชิงรุกทั้งด้านการตลาดและการขาย
ตลอดจนการจัดกิจกรรมเพื่อเพิ่มความรู้ด้านการลงทุนแก่ลูกค้าอย่างต่อเนื่อง ในปี 2555
บริษัทได้ขยายการให้บริการนายหน้าซื้อขายตราสารอนุพันธ์
โดยเพิ่มบริการซื้อขายเงินดอลล่าร์สหรัฐล่วงหน้า (USD Futures)
และบริการซื้อขายสัญญาล่วงหน้าที่อ้างอิงดัชนีหมวดธุรกิจในตลาดหลักทรัพย์แห่งประเทศไทย
(Sector Index Futures) นอกจากนี้ บล.ทิสโก้ ได้เริ่มมีการให้บริการซื้อขายหลักทรัพย์ผ่าน
ASEAN Linkage
ร่วมกับตลาดหลักทรัพย์แห่งประเทศไทยเพื่อเป็นการเพิ่มทางเลือกและความหลากหลายของผลิตภัณฑ์ทางการเงินให้แก่ลูกค้า
อีกทั้งยังมีการจัดกิจกรรมลูกค้าสัมพันธ์ เพื่อสร้างความสัมพันธ์อันดีระหว่างลูกค้ากับบริษัทหลักทรัพย์
โดยการจัดกิจกรรมให้ลูกค้าร่วมชมภาพยนตร์ และสะสมคะแนนเพื่อแลกของรางวัล (Loyalty
Program System) บล.ทิสโก้ยังให้บริการโครงการสะสมหุ้นสำหรับพนักงานบริษัทจดทะเบียน
(Employee Joint Investment Program - EJIP) อย่างต่อเนื่องจากปีที่ผ่านมา
โดยมีบริษัทที่ใช้บริการกับ บล. ทิสโก้ เพิ่มขึ้น เช่น บริษัท ที.เค.เอส. เทคโนโลยี จำกัด
(มหาชน) และยังมีบริษัทอื่น ๆ ที่อยู่ในระหว่างดำเนินการ
เพิ่มเติมจากบริษัทชั้นนำที่ได้เค้าร่วมโครงการดังกล่าวแล้ว เช่น บริษัท ไมเนอร์ อินเตอร์เนชั่นแนล
จำกัด (มหาชน) บริษัท ยูนิเวอร์แซล แอดซอร์บเบ้นท์ แอนด์ เคมิคัลส์ จำกัด (มหาชน)
และบริษัทเจริญโภคภัณฑ์อาหาร จำกัด (มหาชน) นอกจากนี้ บล.
ทิสโก้ยังเปิดให้บริการการซื้อขายหลักทรัพย์ในต่างประเทศให้แก่นักลงทุนสถาบัน
ซึ่งได้รับการตอบรับที่ดี ในด้านการให้ความรู้แก่นักลงทุน บล.ทิสโก้
ได้จัดกิจกรรมประชุมเชิงปฏิบัติการทดลองซื้อขายหลักทรัพย์และตราสารอนุพันธ์ผ่านระบบอินเตอร์เน็ตให้นักลงทุนได้ทดลองซื้อขายในระบบจำลอง
รวมถึงการจัดอบรมความรู้เกี่ยวกับการลงทุนให้แก่นักลงทุนทั้งรายบุคคลและสถาบันโดยได้มีการดำเนินการอย่างสม่ำเสมอต่อเนื่อง

ตารางแสดงข้อมูลธุรกิจหลักทรัพย์ประเภทลูกค้าบุคคลของ บล. ทิสโก้

(หน่วย: ล้านบาท)

  ----------------------------------- ------------ ------------ ------------
  ข้อมูลธุรกิจหลักทรัพย์ประเภทลูกค้าบุคคล       ปี 2553       ปี 2554       ปี 2555

  มูลค่าการซื้อขายหลักทรัพย์ประเภทลูกค้าบุคคล   162,094.05   158,875.15   189,638.84

  ส่วนแบ่งการตลาดรวมของบริษัท ^(/1)       2.7          2.6          3.1
  (ร้อยละ)                                                       

  ส่วนแบ่งตลาดของลูกค้าบุคคล               1.9          2.1          2.3
  ----------------------------------- ------------ ------------ ------------

  ^(/1) รวมทั้งตลาดหลักทรัพย์ และตลาดหลักทรัพย์ใหม่ ไม่รวม Proprietary Trading

  ที่มา: บริษัทหลักทรัพย์ทิสโก้ จำกัด

  3.4 บริการนายหน้าซื้อขายหลักทรัพย์ประเภทสถาบัน (Institutional Brokerage)

บริการนายหน้าซื้อขายหลักทรัพย์ประเภทสถาบัน ดำเนินการโดย บล. ทิสโก้
ซึ่งเป็นสมาชิกหมายเลข 2 ของตลาดหลักทรัพย์แห่งประเทศไทย
โดยมีสำนักงานใหญ่ในกรุงเทพมหานครเป็นช่องทางการให้บริการ ณ สิ้นปี 2555 บล. ทิสโก้
มีส่วนแบ่งตลาดในการให้บริการนายหน้าซื้อขายหลักทรัพย์ประเภทสถาบันร้อยละ 3.1
แบ่งเป็นส่วนแบ่งตลาดสถาบันในประเทศร้อยละ 2.6 และสถาบันต่างประเทศร้อยละ 3.5 ทั้งนี้
ในปี 2555 บริษัทใช้กลยุทธ์ในเชิงรุกทั้งด้านการตลาดและการขายอย่างต่อเนื่อง
โดยนำบริษัทจดทะเบียนชั้นนำของประเทศไปพบปะให้ข้อมูลแก่นักลงทุนต่างประเทศทั่วโลก
และการจัดประชุมสัมมานาด้านตลาดเงินและตลาดทุนอย่าง นอกจากนี้ บล.
ทิสโก้และกลุ่มธนาคารดอยซ์แบงก์ (Deutsche Bank Group)
ได้ร่วมลงทุนในบริษัทหลักทรัพย์ที่ปรึกษาการลงทุน ดอยซ์ ทิสโก้ จำกัด ซึ่งให้บริการวิจัยหลักทรัพย์
และคำแนะนำด้านกลยุทธ์การลงทุนที่มีคุณภาพระดับโลกแก่นักลงทุนสถาบันทั้งใน และต่างประเทศ

ตารางแสดงข้อมูลธุรกิจหลักทรัพย์ประเภทลูกค้าสถาบันของ บล. ทิสโก้

(หน่วย: ล้านบาท)

  ------------------------------------ ------------ ------------ ------------
  ข้อมูลธุรกิจหลักทรัพย์ประเภทลูกค้าสถาบัน       ปี 2553       ปี 2554       ปี 2555

  มูลค่าการซื้อขายหลักทรัพย์ประเภทลูกค้าสถาบัน   171,117.30   162,427.78   218,700.18

  - ลูกค้าสถาบันในประเทศ                  104,749.29   88,416.48    85,598.94

  - ลูกค้าสถาบันต่างประเทศ                 66,368.31    74,011.30    133,101.34

  ส่วนแบ่งตลาดของลูกค้าสถาบัน^(/1) (ร้อยละ)  3.2          2.5          3.1

  - ลูกค้าสถาบันในประเทศ                  3.8          2.8          2.6

  - ลูกค้าสถาบันต่างประเทศ                 2.6          2.3          3.5
  ------------------------------------ ------------ ------------ ------------

  ^(/1) รวมทั้งตลาดหลักทรัพย์ และตลาดหลักทรัพย์ใหม่

  ที่มา: บริษัทหลักทรัพย์ทิสโก้ จำกัด

  3.5 บริการจัดการกองทุน (Asset Management)

บริษัทหลักทรัพย์จัดการกองทุน ทิสโก้ จำกัด (“บลจ. ทิสโก้”)
ประกอบธุรกิจจัดการกองทุนสำรองเลี้ยงชีพ กองทุนส่วนบุคคล และกองทุนรวม
ภายใต้ใบอนุญาตประกอบกิจการจัดการกองทุนรวม
และใบอนุญาตประกอบธุรกิจจัดการกองทุนส่วนบุคคล ซึ่งออกโดยกระทรวงการคลัง
โดยมีรายละเอียดของผลิตภัณฑ์และบริการดังต่อไปนี้

-   กองทุนสำรองเลี้ยงชีพ

  บลจ. ทิสโก้ ให้บริการด้านการจัดการกองทุนสำรองเลี้ยงชีพแก่บริษัทและนิติบุคคลต่างๆ
  รวมถึงการให้คำปรึกษาในการจัดตั้งกองทุนสำรองเลี้ยงชีพ การจดทะเบียนจัดตั้งกองทุน
  บริการด้านทะเบียนสมาชิก
  และการให้คำปรึกษาที่เกี่ยวข้องแก่คณะกรรมการกองทุนและสมาชิกกองทุน
  ทั้งนี้การจัดการลงทุนจะครอบคลุมการลงทุนในหลักทรัพย์ประเภทต่างๆ เช่น พันธบัตร หุ้นกู้ หุ้นทุน
  และหน่วยลงทุน ภายใต้ความเห็นชอบของคณะกรรมการกองทุน

  ณ วันที่ 31 ธันวาคม 2555 บลจ. ทิสโก้ มีกองทุนภายใต้การบริหาร 75 กองทุน
  มีขนาดมูลค่าสินทรัพย์สุทธิ 95,316.27 ล้านบาท โดยมีบริษัทนายจ้างมอบความไว้วางใจให้
  บลจ. ทิสโก้ เป็นผู้บริหารกองทุนสำรองเลี้ยงชีพรวมทั้งสิ้น 3,217 บริษัท มีจำนวนสมาชิกรวม
  477,755 ราย บลจ.ทิสโก้มีส่วนแบ่งการตลาดกองทุนสำรองเลี้ยงชีพ ณ วันที่ 31 ธันวาคม
  2555 ที่ร้อยละ 13.7 อยู่ในอันดับที่ 3 ในตลาด โดยรายละเอียดของมูลค่าสินทรัพย์สุทธิ
  แบ่งตามประเภทของกองทุน ดังนี้

(หน่วย: ล้านบาท)

+--------------------+------------+------------+------------+---------+
| กองทุนสำรองเลี้ยงชีพ   | ปี 2553     | ปี 2554     | ปี 2555     | อัตราก   |
|                    |            |            |            | ารเติบโต |
|                    |            |            |            |         |
|                    |            |            |            | (ร้อยละ) |
+--------------------+------------+------------+------------+---------+
| กองทุนเดี่ยว          | 18,401.84  | 20,304.09  | 21,869.45  | 7.7     |
+--------------------+------------+------------+------------+---------+
| กองทุนร่วมทุน         | 22,287.52  | 23,240.81  | 24,563.50  | 5.7     |
+--------------------+------------+------------+------------+---------+
| กองทุนรัฐวิสาหกิจ      | 4,292.30   | 4,420.92   | 4,289.22   | (3.0)   |
+--------------------+------------+------------+------------+---------+
| กองท               | 32,284.03  | 37,062.52  | 44,594.10  | 20.3    |
| ุนหลายนโยบายการลงทุน |            |            |            |         |
+--------------------+------------+------------+------------+---------+
| รวม                | 77,265.69  | 85,028.35  | 95,316.27  | 12.1    |
+--------------------+------------+------------+------------+---------+

-   กองทุนส่วนบุคคล

  บลจ. ทิสโก้ ให้บริการจัดการลงทุนแก่ผู้ลงทุนทั้งบุคคลธรรมดา คณะบุคคลและนิติบุคคล
  การจัดการกองทุนส่วนบุคคลจะครอบคลุมการจัดการลงทุนในหลักทรัพย์ประเภทต่างๆ เช่น
  พันธบัตร หุ้นกู้ หุ้นทุน และหน่วยลงทุน
  โดยพิจารณาจากระดับความเสี่ยงที่เหมาะสมกับลูกค้าและมีการจัดทำรายงานสรุปและประเมินผลให้แก่ลูกค้าอย่างสม่ำเสมอ

  ณ วันที่ 31 ธันวาคม 2555 บลจ.ทิสโก้ มีกองทุนภายใต้การบริหาร 337 กองทุน
  มีขนาดมูลค่าสินทรัพย์สุทธิ 33,155.36 ล้านบาท โดยมีส่วนแบ่งการตลาดกองทุนส่วนบุคคล ณ
  วันที่ 31 ธันวาคม 2555 ที่ร้อยละ10.3 อยู่ในอันดับที่ 4 ในตลาด โดยรายละเอียดของ
  มูลค่าสินทรัพย์สุทธิ แบ่งตามประเภทของผู้ลงทุน เป็นดังนี้

(หน่วย: ล้านบาท)

+-------------------+------------+------------+------------+----------+
| กองทุนส่วนบุคคล      | ปี 2553     | ปี 2554     | ปี 2555     | อัตรา     |
|                   |            |            |            | การเติบโต |
|                   |            |            |            |          |
|                   |            |            |            | (ร้อยละ)  |
+-------------------+------------+------------+------------+----------+
| นิติบุคคล            | 33,638.27  | 27,482.02  | 22,536.86  | (18.0)   |
+-------------------+------------+------------+------------+----------+
| บุคคลธรรมดา        | 8,389.19   | 9,332.48   | 10,618.50  | 13.8     |
+-------------------+------------+------------+------------+----------+
| รวม               | 42,027.46  | 36,814.50  | 33,155.36  | (9.9)    |
+-------------------+------------+------------+------------+----------+

-   กองทุนรวม

  บลจ. ทิสโก้ ให้บริการจัดการกองทุนรวมโดยเสนอขายหน่วยลงทุนต่อนักลงทุนรายย่อยทั่วไป
  โดยพิจารณาความต้องการของผู้ลงทุน บลจ. ทิสโก้ เน้นวิธีการจัดการลงทุนที่มีประสิทธิภาพ
  โดยมีการศึกษาและวิเคราะห์ข้อมูลเพื่อการลงทุนอย่างสม่ำเสมอ
  รวมถึงการบริหารความเสี่ยงในการลงทุน
  และรายงานสภาพตลาดการลงทุนและความเสี่ยงในการลงทุนให้ผู้ลงทุนทราบอย่างสม่ำเสมอ

  ณ วันที่ 31 ธันวาคม 2555 บลจ. ทิสโก้ มีกองทุนภายใต้การบริหาร 68 กองทุน ทั้งนี้
  กองทุนรวมภายใต้การบริหารมีมูลค่าสินทรัพย์สุทธิภายใต้การบริหารรวมทั้งสิ้น 24,252.71
  ล้านบาท บลจ.ทิสโก้มีเป็นส่วนแบ่งการตลาดกองทุนรวม ณ สิ้นปี 2555 อยู่ที่ร้อยละ 1.0
  อยู่ในอันดับที่ 13 ในตลาด

ช่องทางการจำหน่าย

  บลจ.ทิสโก้ นำเสนอการขายต่อลูกค้าโดยตรงในทุกธุรกิจ แต่สำหรับธุรกิจกองทุนรวม บลจ.ทิสโก้
  เพิ่มเติมช่องทางในการจัดจำหน่ายโดยอาจดำเนินการผ่านตัวแทนสนับสนุนการขายและรับซื้อคืนหน่วยลงทุน
  เช่น ธนาคาร และบริษัทหลักทรัพย์ ตามที่ระบุไว้ในหนังสือชี้ชวน นอกจากนี้ บลจ.ทิสโก้
  ได้เพิ่มช่องทางการจำหน่ายกองทุนผ่านอินเตอร์เน็ต
  เพื่อเพิ่มความสะดวกสบายในการใช้บริการให้แก่ลูกค้ากองทุน

  3.6 บริการธุรกิจจัดการการเงิน (Cash Management Services)

ธุรกิจบริการจัดการการเงิน ดำเนินการโดยธนาคารทิสโก้ คือ
บริการในด้านการบริหารกระแสเงินสดรับและกระแสเงินสดจ่ายสำหรับลูกค้ากลุ่มธุรกิจ
ซึ่งจะช่วยลูกค้าเพิ่มประสิทธิภาพในการทำงานและลดต้นทุนค่าใช้จ่ายในการบริการจัดการของธุรกิจ
ประกอบด้วย การบริการ 3 กลุ่มหลัก คือ กลุ่มบริการรับเงิน (TISCO Collection)
กลุ่มบริการด้านการจ่ายเงิน (TISCO Payment) กลุ่มบริการด้านการบริหารสภาพคล่อง (TISCO
Liquidity Management) นอกจากนี้ ธนาคารยังมีบริการธนาคารอิเล็กทรอนิกส์ (TISCO
E-Cash Management) เพื่ออำนวยความสะดวกลูกค้าสำหรับทำธุรกรรมและเรียกดูข้อมูลต่างๆ

  4. สายบริหารงานส่วนกลางและความรับผิดชอบต่อสังคม (Corporate Affairs &
  Organization Development)

สายบริหารงานส่วนกลางและความรับผิดชอบต่อสังคมมุ่งสร้างประสิทธิภาพในการดำเนินงานของทุกธุรกิจและหล่อหลอมจรรยาบรรณวิชาชีพและสำนึกส่วนรวมให้เป็นค่านิยมหลักขององค์กร
ตลอดจนการสร้างสายสัมพันธ์ระหว่างผู้เกี่ยวข้องทุกฝ่ายในการสนับสนุนโครงการระยะยาวที่มีจุดมุ่งหมายเพื่อพัฒนาสังคม
รักษาสิ่งแวดล้อม และส่งเสริมศิลปะและวัฒนธรรม ทั้งนี้
หน่วยงานด้านการกำกับดูแลและหน่วยงานสนับสนุนส่วนกลางได้รวมศูนย์ที่บริษัท
โดยบริษัทย่อยต้องใช้บริการด้านงานกำกับดูแลและงานสนับสนุนของบริษัท (Outsourcing)
ตามรายละเอียดดังต่อไปนี้

-   บริหารความเสี่ยง วิจัยความเสี่ยง บริหารความเสี่ยงด้านการปฏิบัติการ
    วางแผนและงบประมาณ บัญชี บริหารข้อมูลและรายงาน วิเคราะห์และบริหารข้อมูลองค์กร
    นักลงทุนสัมพันธ์ การลงทุน

-   พัฒนาผลิตภัณฑ์และการตลาด พัฒนาช่องทางการจำหน่าย เพิ่มผลผลิต บริหารโครงการ

-   เลขานุการบริษัท กำกับ กฎหมาย ธุรการสำนักงาน

-   กลยุทธ์ทรัพยากรบุคคล บริการงานทรัพยากรบุคคล นิเทศสัมพันธ์

-   ตรวจสอบภายใน

นอกจากนี้ กลุ่มทิสโก้มีส่วนงานบริหารเงิน (Treasury) ซึ่งเป็นส่วนงานหนึ่งของธนาคารทิสโก้
ทำหน้าที่บริหารสินทรัพย์และหนี้สินของธนาคารซึ่งครอบคลุมการจัดหาเงินทุนจากสถาบันการเงินทั้งในและต่างประเทศ
และการลงทุนในหลักทรัพย์และตราสารหนี้
เพื่อให้ได้รับผลตอบแทนสูงสุดภายใต้กลยุทธ์และนโยบายการควบคุมความเสี่ยงของธนาคารและกฎระเบียบของทางการที่เกี่ยวข้อง
โดยรวมถึงการจัดสภาพคล่องให้สอดคล้องกับกฎระเบียบของธนาคารแห่งประเทศไทย

ในส่วนงานของ บล. ทิสโก้
มีการประกอบธุรกรรมค้าหลักทรัพย์เพื่อบัญชีของบริษัทเองในหลักทรัพย์ประเภทตราสารหนี้และตราสารทุน
โดยมีวัตถุประสงค์หลักเพื่อกำไรจากส่วนต่างของราคา อย่างไรก็ตาม
ธุรกรรมค้าหลักทรัพย์มีสัดส่วนของธุรกิจที่ไม่สูงนัก
เนื่องจากบริษัทมีนโยบายที่จะเน้นการลงทุนในระยะยาวมากกว่า
ทั้งนี้การค้าหลักทรัพย์จะมีธุรกรรมเมื่อภาวะตลาดเอื้ออำนวยและมีโอกาสในการทำกำไรในช่วงสั้น
โดยบริษัทยังคงยึดหลักการซื้อขายเฉพาะหลักทรัพย์ของบริษัทที่มีผลการดำเนินงานและปัจจัยพื้นฐานที่ดี
เพื่อเป็นการลดความเสี่ยงด้านการตลาด

ณ วันที่ 31 ธันวาคม 2555 มูลค่าเงินลงทุนในตราสารหนี้และตราสารทุนของกลุ่มทิสโก้ เท่ากับ
7,015.52 ล้านบาท เพิ่มขึ้นร้อยละ 89.3 จาก 3,706.26 ล้านบาท ณ วันที่ 31 ธันวาคม 2554
ส่วนใหญ่เป็นการเพิ่มขึ้นจากเงินลงทุนในตราสารหนี้

4.2 การตลาดและภาวะการแข่งขัน

4.2.1 ธุรกิจธนาคารพาณิชย์

-   ลักษณะตลาด

ณ วันที่ 31 ธันวาคม 2555 ธนาคารพาณิชย์ทั้งระบบมีจำนวนทั้งสิ้น 31 แห่ง
แบ่งเป็นธนาคารพาณิชย์ที่จดทะเบียนในประเทศไทยจำนวน 16 แห่ง
และสาขาธนาคารต่างประเทศจำนวน 15 แห่ง
สำหรับภาวะตลาดด้านเงินฝากและเงินให้สินเชื่อมีรายละเอียดดังนี้

เงินฝาก

ณ วันที่ 31 ธันวาคม 2555 เงินฝากของระบบธนาคารพาณิชย์ไทย[1] มียอดคงค้างทั้งสิ้น
9,234,727 ล้านบาท เพิ่มขึ้นร้อยละ 28.0 เมื่อเทียบกับสิ้นปี 2554
ส่วนหนึ่งเป็นผลจากการลดการระดมเงินทุนผ่านตั๋วแลกเงินจากการเปลี่ยนแปลงมาตราการเงินนำส่งกองทุนฟื้นฟูและพัฒนาระบบสถาบันการเงิน
ประกอบกับการแข่งขันด้านการระดมเงินฝากอย่างต่อเนื่องเพื่อรองรับการขยายตัวของสินเชื่อ ทั้งนี้
ณ สิ้นปี 2555 อัตราดอกเบี้ยเงินฝากประจำ 3 เดือนเฉลี่ยของ 4
ธนาคารพาณิชย์ขนาดใหญ่ปรับลดมาอยู่ที่ร้อยละ 1.84 จากร้อยละ 2.08 ณ สิ้นปี 2554
เป็นผลจากการปรับลดอัตราดอกเบี้ยของธนาคารแห่งประเทศไทยเพื่อรองรับความเสี่ยงจากความผันผวนของเศรษฐกิจโลก
และกระตุ้นการบริโภคและการลงทุนภายในประเทศจากภาวะน้ำท่วมในช่วงปลายปี 2554

ตารางแสดงความเคลื่อนไหวของอัตราดอกเบี้ยเฉลี่ยของธนาคารพาณิชย์ไทย

(หน่วย: ร้อยละต่อปี)

  --------------------------- -------------- -------------- --------------
                              ปี 2553         ปี 2554         ปี 2555

  ดอกเบี้ยเงินให้สินเชื่อ (MLR)      6.12           7.25           7.00
  ^(/1)                                                     

  ดอกเบี้ยเงินฝากประจำ 3 เดือน    1.10           2.08           1.84
  ^(/1)                                                     
  --------------------------- -------------- -------------- --------------

  ^(/1) อัตราดอกเบี้ยเฉลี่ย ณ สิ้นระยะเวลาของธนาคารขนาดใหญ่ 4 แห่ง คือ
  ธนาคารกรุงเทพ จำกัด (มหาชน) ธนาคารไทยพาณิชย์ จำกัด (มหาชน) ธนาคารกรุงไทย
  จำกัด (มหาชน) และ ธนาคารกสิกรไทย จำกัด (มหาชน)

สำหรับ ปี 2555 เงินฝาก[2]ของธนาคารทิสโก้ มียอดคงค้างทั้งสิ้น 228,017.43 ล้านบาท
เพิ่มขึ้นจากสิ้นปี 2554 ร้อยละ 34.9 โดยแบ่งเป็นเงินฝาก 220,633.71 ล้านบาท
และเงินกู้ยืมระยะสั้น 7,383.72 ล้านบาท

  เงินให้สินเชื่อ

ณ วันที่ 31 ธันวาคม 2555 เงินให้สินเชื่อของระบบธนาคารพาณิชย์ไทยมียอดคงค้างสินเชื่อจำนวน
8,506,255 ล้านบาทเพิ่มขึ้นจากสิ้นปี 2554 ร้อยละ 13.7
ตามการฟื้นตัวของภาวะเศรษฐกิจในประเทศ สำหรับเงินให้สินเชื่อของธนาคารทิสโก้ ณ สิ้นปี 2555
มีจำนวน 238,666.45 ล้านบาท เติบโตขึ้นจากสิ้นปี 2554 ร้อยละ 32.9 ทั้งนี้ ณ สิ้นปี 2555
อัตราดอกเบี้ยเงินกู้ลูกค้ารายใหญ่ชั้นดี (MLR) ของธนาคารพาณิชย์ขนาดใหญ่ 4 แห่ง
ลดลงเป็นร้อยละ 7.00 จากร้อยละ 7.25 ณ สิ้นปี 2554

ตารางแสดงการเปรียบเทียบของสินทรัพย์ เงินฝาก และเงินให้สินเชื่อ ณ วันที่ 31 ธันวาคม 2555

(หน่วย : ล้านบาท)

+-----------------+------+--------+------+-------+---------+--------+
| ธนาคาร          | สิน   | ส่วนแ   | เง   | ส่วนแบ | เง      | ส่วนแ   |
|                 | ทรัพย์ | บ่งตลาด | ินฝาก | ่งตลาด | ินให้สินเช | บ่งตลาด |
|                 |      | (      |      | (ร    | ื่อหลังหักค | (      |
|                 |      | ร้อยละ) |      | ้อยละ) | ่าเผื่อหนี้ฯ | ร้อยละ) |
+-----------------+------+--------+------+-------+---------+--------+
| 1. ธ. กรุงเทพ    | 2    | 18.4   | 1    | 19.2  | 1,      | 17.4   |
| จำกัด (มหาชน)    | ,338 |        | ,774 |       | 480,574 |        |
|                 | ,099 |        | ,371 |       |         |        |
+-----------------+------+--------+------+-------+---------+--------+
| 2. ธ.กรุงไทย     | 2    | 17.7   | 1    | 18.1  | 1,      | 17.4   |
| จำกัด (มหาชน)    | ,248 |        | ,667 |       | 478,988 |        |
|                 | ,268 |        | ,374 |       |         |        |
+-----------------+------+--------+------+-------+---------+--------+
| 3. ธ.ไทยพาณิชย์   | 2    | 16.8   | 1    | 17.5  | 1,      | 17.5   |
| จำกัด (มหาชน)    | ,145 |        | ,614 |       | 490,457 |        |
|                 | ,316 |        | ,589 |       |         |        |
+-----------------+------+--------+------+-------+---------+--------+
| 4. ธ.กสิกรไทย    | 1    | 15.1   | 1    | 15.1  | 1,      | 15.0   |
| จำกัด (มหาชน)    | ,921 |        | ,394 |       | 273,614 |        |
|                 | ,321 |        | ,536 |       |         |        |
+-----------------+------+--------+------+-------+---------+--------+
| 5. ธ.กรุงศรีอยุธยา | 986  | 7.7    | 692  | 7.5   | 714,405 | 8.4    |
| จำกัด (มหาชน)    | ,467 |        | ,994 |       |         |        |
+-----------------+------+--------+------+-------+---------+--------+
| 6. ธ.ธนชาต จำกัด | 951  | 7.5    | 701  | 7.6   | 707,612 | 8.3    |
| (มหาชน)         | ,007 |        | ,282 |       |         |        |
+-----------------+------+--------+------+-------+---------+--------+
| 7. ธ.ทหารไทย    | 711  | 5.6    | 496  | 5.4   | 426,986 | 5.0    |
| จำกัด (มหาชน)    | ,968 |        | ,414 |       |         |        |
+-----------------+------+--------+------+-------+---------+--------+
| 8. ธ.ยูโอบี จำกัด  | 355  | 2.8    | 201  | 2.2   | 207,679 | 2.4    |
| (มหาชน)         | ,959 |        | ,934 |       |         |        |
+-----------------+------+--------+------+-------+---------+--------+
| 9. ธ.ทิสโก้ จำกัด  | 275  | 2.2    | 220  | 2.4   | 233,979 | 2.8    |
| (มหาชน)         | ,124 |        | ,634 |       |         |        |
+-----------------+------+--------+------+-------+---------+--------+
| 10.             | 260  | 2.0    | 114  | 1.2   | 103,399 | 1.2    |
| ธ.ส             | ,007 |        | ,576 |       |         |        |
| แตนดาร์ดชาร์เตอร์ด |      |        |      |       |         |        |
| (ไทย)           |      |        |      |       |         |        |
|                 |      |        |      |       |         |        |
| จำกัด (มหาชน)    |      |        |      |       |         |        |
+-----------------+------+--------+------+-------+---------+--------+
| 11. ธ.เกียรตินาคิน | 223  | 1.8    | 153  | 1.7   | 163,072 | 1.9    |
| จำกัด (มหาชน)    | ,931 |        | ,532 |       |         |        |
+-----------------+------+--------+------+-------+---------+--------+
| 12. ธ.ซีไอเอ็มบี   | 200  | 1.6    | 135  | 1.5   | 133,602 | 1.6    |
| ไทย จำกัด        | ,269 |        | ,285 |       |         |        |
| (มหาชน)         |      |        |      |       |         |        |
+-----------------+------+--------+------+-------+---------+--------+
| 13. ธ.ไอซีบีซี     | 120  | 0.9    | 67   | 0.7   | 91,889  | 1.1    |
| (ไทย) จำกัด      | ,066 |        | ,208 |       |         |        |
| (มหาชน)         |      |        |      |       |         |        |
+-----------------+------+--------+------+-------+---------+--------+
| ระบ             | 12   | 100.0  | 9    | 100.0 | 8,      | 100.0  |
| บธนาคารพาณิชย์ไทย | ,737 |        | ,234 |       | 506,255 |        |
|                 | ,802 |        | ,727 |       |         |        |
+-----------------+------+--------+------+-------+---------+--------+

ที่มา: รายการย่อแสดงสินทรัพย์และหนี้สิน (ธ.พ. 1.1) ธนาคารแห่งประเทศไทย

นอกจากนี้
ธุรกิจเช่าซื้อรถยนต์ซึ่งเป็นธุรกิจหลักของธนาคารจะเติบโตตามการขยายตัวของตลาดรถยนต์ในประเทศ
โดยในปี 2555 ยอดจำหน่ายรถยนต์ในประเทศอยู่ที่ 1,436,335 คัน เพิ่มขึ้นอย่างมากถึงร้อยละ
80.9 เมื่อเทียบกับช่วงเวลาเดียวกันของปีก่อน เป็นผลจากอุปสงค์รถยนต์สะสม (Pent-up
Demand) ที่ได้รับผลกระทบจากวิกฤตน้ำท่วมในช่วงปลายปี 2554
ประกอบกับนโยบายคืนภาษีสรรพสามิตสำหรับผู้ซื้อรถยนต์คันแรก ทั้งนี้ สัดส่วนรถยนต์ใหม่ของปี 2555
แบ่งเป็นรถยนต์นั่งร้อยละ 46.6 และรถยนต์เพื่อการพาณิชย์ร้อยละ 53.4 ทั้งนี้
ธนาคารมีอัตราปริมาณการให้สินเชื่อเช่าซื้อรถยนต์ใหม่ของต่อปริมาณการจำหน่ายรถยนต์ใหม่เฉลี่ย
(Penetration Rate) ของปี 2555 อยู่ที่ร้อยละ 8.3

ตารางแสดงยอดขายรถยนต์ในประเทศไทย ตั้งแต่ปี 2551- 2555

  ------------------ ---------- ---------- ---------- ---------- -----------
  หน่วย : คัน          ปี 2551     ปี 2552     ปี 2553     ปี 2554     ปี 2555

  รถยนต์นั่ง            238,990    235,169    346,644    360,711    669,954

  รถยนต์เพื่อการพาณิชย์   375,088    313,703    453,713    433,370    766,381

  รวม                614,078    548,872    800,357    794,081    1,436,335
  ------------------ ---------- ---------- ---------- ---------- -----------

  ที่มา : สถาบันยานยนต์

-   สภาพการแข่งขัน

ในปี 2555 ธุรกิจธนาคารพาณิชย์ไทยขยายตัวอย่างต่อเนื่องและมีเสถียรภาพ
สอดรับกับการฟื้นตัวของเศรษฐกิจในประเทศ
โดยมีปัจจัยหนุนสำคัญจากการฟื้นตัวอย่างแข็งแกร่งของภาคการบริโภค
การลงทุนเพื่อเพิ่มกำลังการผลิต
และการฟื้นฟูซ่อมแซมในส่วนที่ได้รับผลกระทบจากเหตุการณ์น้ำท่วมของภาคเอกชน
ประกอบกับโครงการลงทุน และมาตรการกระตุ้นเศรษฐกิจของภาครัฐ
สำหรับการแข่งขันด้านเงินฝากยังคงมีความรุนแรงเพื่อสนับสนุนการขยายตัวสินเชื่อ
ประกอบการเปลี่ยนแปลงหลักเกณฑ์การจำหน่ายตั๋วแลกเงิน
และการปรับอัตราเงินนำส่งของสถาบันการเงิน (รวมถึงธนาคารของรัฐ)
ที่ต้องจ่ายให้กองทุนฟื้นฟูและพัฒนาระบบสถาบันการเงิน และสถาบันคุ้มครองเงินฝาก
ทำให้ธนาคารพาณิชย์บางแห่งปรับกลยุทธ์มาระดมทุนผ่านเงินฝาก ทดแทนการออกตั๋วแลกเงิน ทั้งนี้ ณ
วันที่ 31 ธันวาคม 2555 ธนาคารมีส่วนแบ่งการตลาดอยู่ในอันดับที่ 9
ตามขนาดของสินทรัพย์ในระบบธนาคารพาณิชย์ โดยมีส่วนแบ่งการตลาดด้านสินทรัพย์ร้อยละ 2.1
ส่วนแบ่งการตลาดเงินฝากร้อยละ 2.3 ของยอดเงินฝากรวมทุกธนาคาร
และมีส่วนแบ่งตลาดเงินให้สินเชื่อคิดเป็นร้อยละ 2.7 ของยอดเงินให้สินเชื่อรวมทุกธนาคาร

สำหรับการแข่งขันธุรกิจสินเชื่อบรรษัท ธนาคารทิสโก้มุ่งเน้นกลยุทธ์การสร้างคุณภาพสินเชื่อ
และลดหนี้ที่ไม่ก่อให้เกิดรายได้ลงโดยมุ่งการปรับโครงสร้างหนี้
และเตรียมพร้อมที่จะรองรับตลาดที่อาจมีทิศทางไม่แน่นอน
โดยเน้นการแข่งขันด้านคุณภาพมากกว่าด้านปริมาณ
และการขยายฐานลูกค้าอย่างมีคุณภาพโดยอาศัยประสบการณ์ในการดำเนินธุรกิจกว่า 40 ปี
ประกอบกับระบบการปฏิบัติการและการบริหารที่มีประสิทธิภาพ
ตลอดจนการให้บริการที่ดีเพื่อสามารถตอบสนองความต้องการที่หลากหลายและการรักษาความสัมพันธ์อันดีกับลูกค้า

สำหรับการแข่งขันในธุรกิจสินเชื่อเช่าซื้อรถยนต์ สามารถแบ่งกลุ่มผู้ประกอบการเป็น 2 กลุ่ม คือ 1)
ธนาคารและบริษัทลีสซิ่งในเครือธนาคารพาณิชย์ และ 2)
บริษัทในเครือของผู้ผลิตและจำหน่ายรถยนต์ สำหรับตลาดสินเชื่อเช่าซื้อรถยนต์ในปี 2555
ยังคงมีการแข่งขันที่รุนแรงแม้ว่ายอดขายในตลาดรถยนต์ใหม่ภายในประเทศจะมีการเติบโตเพิ่มขึ้นกว่าร้อยละ
80 ซึ่งสูงสุดเป็นประวัติการณ์ เป็นผลมาจากอุปสงค์รถยนต์สะสม (Pent-up Demand)
ที่ได้รับผลกระทบจากวิกฤตน้ำท่วมในช่วงปลายปี 2554
และนโยบายคืนภาษีสำหรับผู้ซื้อรถยนต์คันแรกของรัฐบาล ทั้งนี้
สถาบันการเงินรายใหญ่ซึ่งมีความได้เปรียบในด้านต้นทุนเงินทุนและมีเป้าหมายหลักในการเป็นผู้นำด้านส่วนแบ่งการตลาดในธุรกิจเช่าซื้อรถยนต์ได้เสนออัตราดอกเบี้ยเช่าซื้อที่ต่ำมากเพื่อดึงดูดลูกค้า
ส่งผลให้ผู้ให้บริการสินเชื่อเช่าซื้อหลายรายรวมถึงธนาคารทิสโก้ได้หันมามุ่งเน้นการให้สินเชื่อแบบใช้ทะเบียนรถยนต์เป็นหลักประกัน
(ทิสโก้ ออโต้แคช) เพิ่มขึ้นซึ่งมีผลตอบแทนที่ดีกว่าสินเชื่อรถยนต์ใหม่ อย่างไรก็ตาม
กลุ่มทิสโก้ยังคงมุ่งเน้นการขยายฐานลูกค้าด้วยการเสนอบริการที่ดี
มีคุณภาพและการรักษาความสัมพันธ์ที่ดีกับผู้จำหน่ายรถยนต์ (Dealer)
โดยจะลดอัตราดอกเบี้ยลงตามตลาดเพียงเพื่อรักษาฐานลูกค้า
และกลุ่มทิสโก้ได้ขยายฐานลูกค้าสินเชื่อจำนำทะเบียนรถยนต์มากขึ้น
พร้อมกับเพิ่มสัดส่วนการให้เช่าซื้อรถมือสองมากขึ้นเพื่อให้ได้ผลตอบแทนเฉลี่ยที่ดีขึ้น นอกจากนี้
การเป็นพันธมิตรหลักกับผู้ผลิตและจำหน่ายรถยนต์ฟอร์ด มาสด้า วอลโว่ และ เชฟโรเลต
ในตลาดรถยนต์ใหม่ทำให้กลุ่มทิสโก้มีความได้เปรียบทางการแข่งขันเพิ่มขึ้น
กอรปกับประสบการณ์อันยาวนานของกลุ่มทิสโก้ การมีความสัมพันธ์อันดีกับผู้แทนขาย
ความสามารถในการบริหารต้นทุนที่มีประสิทธิผล
ความชำนาญในการบริหารความเสี่ยงและการบริหารและติดตามหนี้อย่างมีประสิทธิภาพ
รวมทั้งมีฐานข้อมูลของลูกค้าที่กว้างขวาง
ทำให้กลุ่มทิสโก้สามารถรักษาศักยภาพในการแข่งขันในระยะยาว

4.2.2 ธุรกิจหลักทรัพย์

(1) ธุรกิจนายหน้าซื้อขายหลักทรัพย์ และธุรกิจวาณิชธนกิจ

-   ลักษณะตลาด

ณ สิ้นปี 2555 บริษัทที่ได้รับอนุญาตให้ดำเนินธุรกิจนายหน้าซื้อขายหลักทรัพย์มีจำนวนทั้งสิ้น 40
บริษัท¹
และมีบริษัทที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ในการให้บริการเป็นที่ปรึกษาทางการเงินจำนวน
74 บริษัท[3] สำหรับภาวะตลาดทุนในปี 2555 ดัชนีตลาดหลักทรัพย์แห่งประเทศไทยปิดที่ระดับ
1,391.93 จุด ณ สิ้นปี 2555 ปรับตัวเพิ่มขึ้นจาก 1,025.32 จุด ณ สิ้นปี 2554
โดยมูลค่าการซื้อขายหลักทรัพย์เฉลี่ยต่อวันเพิ่มขึ้นจาก 28,066.07 ล้านบาท ในปี 2554 เป็น
31,084.24 ล้านบาทในปี 2555

ภาวะตลาดทุนมีการปรับตัวค่อนข้างผันผวนในช่วงครึ่งปีแรก
เนื่องจากนักลงทุนมีความวิตกกังวลต่อความไม่แน่นอนของภาวะเศรษฐกิจโลก
อย่างไรก็ดีภาวะตลาดทุนปรับเพิ่มขึ้นอย่างต่อเนื่องในช่วงครึ่งปีหลังจากภาวะเศรษฐกิจในประเทศที่ฟื้นตัวอย่างแข็งแกร่ง
ประกอบกับภาวะเศรษฐกิจโลกที่คลี่คลายในทิศทางที่ดีขึ้น ในด้านการระดมทุน
มีบริษัทเข้าจดทะเบียนในตลาดหลักทรัพย์ฯ และตลาดหลักทรัพย์เอ็ม เอ ไอ จำนวน 18 บริษัท
เพิ่มขึ้นจาก 12 บริษัทในปี 2554 โดยมีมูลค่าการระดมทุน 19,389.07 ล้านบาท เพิ่มขึ้นจาก
4,953.99 ล้านบาทในปี 2554 ท่ามกลางการเพิ่มขึ้นอย่างต่อเนื่องของตลาดทุนในประเทศ

ตารางสรุปภาวะตลาดหลักทรัพย์แห่งประเทศไทย

(หน่วย: ล้านบาท)

+----------------------------+-------------+-------------+-------------+
|   หน่วย : ล้านบาท            |   ปี 2553    |   ปี 2554    |   ปี 2555    |
+============================+=============+=============+=============+
|   ดัชนีตลาดหลักทรัพย์ ณ วันสิ้นงวด |   1,032.76  |   1,025.32  |   1,391.93  |
|   (จุด)                     |             |             |             |
+----------------------------+-------------+-------------+-------------+
|   มูลค่าหลักทรัพย์ตามราคาตลาด   |   8,334,684 |   8,407,696 |             |
|                            |             |             |  11,831,448 |
+----------------------------+-------------+-------------+-------------+
|   มูลค่าการซื้อขายหลักทรัพย์      |   6,937,890 |   7,040,457 |   7,615,638 |
+----------------------------+-------------+-------------+-------------+
|   ม                        |   28,669    |   28,066    |   31,084    |
| ูลค่าการซื้อขายหลักทรัพย์เฉลี่ยต่อวัน |             |             |             |
+----------------------------+-------------+-------------+-------------+
|   อัตราเงินปันผลตอบแทน        |   2.92      |   3.72      |   2.98      |
|   (ร้อยละ)                  |             |             |             |
+----------------------------+-------------+-------------+-------------+
|   อัตราส่วนราคาปิดต่อกำไรต่อหุ้น  |   15.35     |   12.07     |   18.25     |
|   (เท่า)                    |             |             |             |
+----------------------------+-------------+-------------+-------------+
|   จำนวนบริษัทจดทะเบียนใน      |   474       |   472       |   477       |
|   ต.ล.ท.                   |             |             |             |
+----------------------------+-------------+-------------+-------------+

  ที่มา : ตลาดหลักทรัพย์แห่งประเทศไทย

-   สภาพการแข่งขัน

เนื่องจาก บริษัทที่ได้รับอนุญาตให้ประกอบธุรกิจนายหน้าซื้อขายหลักทรัพย์มีเป็นจำนวนมาก
ทำให้มีการแข่งขันที่รุนแรงเพื่อรักษาและขยายส่วนแบ่งตลาด
รวมถึงการควบรวมกิจการระหว่างบริษัท เพื่อรองรับการเปิดเสรีธุรกิจหลักทรัพย์ในปี 2555
โดยมีดำเนินกลยุทธ์การแข่งขันเพิ่มรายได้ในช่องทางอื่นนอกเหนือจากค่าธรรมเนียมซื้อขาย อาทิ
การเป็นพันธมิตรทางธุรกิจกับบริษัทหลักทรัพย์ในประเทศเพื่อนบ้านเพื่อขยายตลาดธุรกิจวานิชธนกิจ
การทำสัญญาการเป็นนายหน้าซื้อขายหลักทรัพย์ในลักษณะคู่ค้า (Exclusive Partner)
กับบริษัทหลักทรัพย์ชั้นนำในต่างประเทศเพื่อเพิ่มส่วนแบ่งจากลูกค้าสถาบันต่างประเทศ
และการพัฒนาธุรกิจเพื่อเพิ่มรายได้จากบริการอื่น อาทิ การขยายบริการซื้อขายตราสารอนุพันธ์
บริการตัวแทนขายหน่วยลงทุน นอกจากนี้ เพื่อเป็นการกระจายฐานรายได้
บริษัทหลักทรัพย์หลายแห่งทำการลงทุนในบัญชีของบริษัท (Proprietary Trading)
เพื่อเพิ่มรายได้จากการลงทุน ทั้งนี้ การแข่งขันจะมีความรุนแรงต่อไป
จากอัตราค่าธรรมเนียมซื้อขายหลักทรัพย์ที่มีการเปิดเสรีมากขึ้น
โดยในส่วนของนักลงทุนบุคคลจะเป็นอัตราแบบขั้นบันได
และส่วนของนักลงทุนสถาบันจะเป็นอัตราตามที่ตกลงกัน ทั้งนี้ บล. ทิสโก้
ไม่มีนโยบายแข่งขันด้านราคาค่าธรรมเนียมซื้อขายหลักทรัพย์
แต่จะเน้นกลุ่มลูกค้าที่ซื้อขายหลักทรัพย์ตามปัจจัยพื้นฐานเพื่อการลงทุนมากกว่ากลุ่มลูกค้าที่เน้นการเก็งกำไรในระยะสั้น
บริการด้านบทวิเคราะห์ที่มีคุณภาพ และพัฒนาบริการด้านอื่นๆ
เพื่อเป็นทางเลือกให้กับนักลงทุนมากยิ่งขึ้น นอกจากนี้ นอกจากนี้ โครงการสะสมคะแนน TISCO
Smart Points ซึ่งถือเป็นเครื่องมือสำคัญสำหรับการบริหารความสัมพันธ์ลูกค้าในระยะยาว
ซึ่งได้รับการตอบรับจากลูกค้าเป็นอย่างดี ณ สิ้นปี 2555 บล.ทิสโก้มีส่วนแบ่งการตลาดร้อยละ 2.60
อยู่อันดับที่ 14 เมื่อเทียบกับคู่แข่งจำนวน 31 ราย สำหรับการแข่งขันในธุรกิจวาณิชธนกิจนั้น
เนื่องจากจำนวนผู้ได้รับอนุญาตให้ประกอบธุรกิจที่ปรึกษาทางการเงินเป็นจำนวนมาก
ในขณะที่ความต้องการของตลาดมีจำนวนจำกัด
ทำให้การแข่งขันทั้งด้านราคาและคุณภาพของบริการอยู่ในระดับสูง โดยกลยุทธ์การแข่งขันของ บล.
ทิสโก้ มุ่งเน้นด้านคุณภาพของทีมงาน
ประสบการณ์และความเชี่ยวชาญในการให้คำปรึกษาและคำแนะนำทางการเงินแก่ลูกค้าอย่างครบวงจร
ตลอดจนการสร้างความสัมพันธ์อันดีกับลูกค้าในระยะยาว

(2) ธุรกิจหลักทรัพย์จัดการกองทุน

-   ลักษณะตลาด

บริษัทที่จัดอยู่ในธุรกิจจัดการกองทุนมีจำนวนทั้งหมด 29 ราย ประกอบด้วย
บริษัทหลักทรัพย์จัดการกองทุน ธนาคารพาณิชย์ บริษัทหลักทรัพย์ และบริษัทประกันภัย
สำหรับสภาวะตลาดของบริการจัดการกองทุน ณ วันที่ 31 ธันวาคม 2555
ธุรกิจจัดการกองทุนมีมูลค่าสินทรัพย์สุทธิ 3,464,558 ล้านบาท โดยเพิ่มขึ้นร้อยละ 21.6 จากสิ้นปี
2554 โดยกองทุนส่วนบุคคลมีมูลค่าสินทรัพย์สุทธิ 322,111 ล้านบาท เพิ่มขึ้นร้อยละ 1.8 จาก ณ
สิ้นปี 2554 กองทุนสำรองเลี้ยงชีพมีมูลค่าสินทรัพย์สุทธิ 696,144 ล้านบาท เติบโตเพิ่มขึ้นร้อยละ
13.1 จาก ณ สิ้นปี 2554 ขณะที่กองทุนรวมมีมูลค่าสินทรัพย์สุทธิ 2,446,302 ล้านบาท
เพิ่มขึ้นร้อยละ 27.6 จากสิ้นปี 2554

ตารางสรุปภาวะตลาดกองทุน

  (หน่วย: ล้านบาท)

  -------------------- ---------------- ---------------- ----------------
                       ณ วันที่ 31 ธันวาคม                   

  กองทุน                ปี 2553           ปี 2554           ปี 2555

  กองทุนสำรองเลี้ยงชีพ     574,075          615,259          696,144

  กองทุนส่วนบุคคล         277,209          316,516          322,111

  กองทุนรวม             1,868,510        1,916,889        2,446,302
  -------------------- ---------------- ---------------- ----------------

ที่มา: สมาคมบริษัทจัดการกองทุน

-   สภาพการแข่งขัน

ภาพรวมธุรกิจหลักทรัพย์จัดการกองทุนมียังคงมีการแข่งขันสูงในทุกประเภทธุรกิจ
โดยได้รับปัจจัยหนุนจากการฟื้นตัวของภาวะเศรษฐกิจภายในประเทศ
และการปรับตัวเพิ่มขึ้นอย่างต่อเนื่องของตลาดทุน
ซึ่งทำให้มีเม็ดเงินเข้ามาลงทุนในธุรกิจกองทุนรวมมากขึ้น ในส่วนของธุรกิจกองทุนสำรองเลี้ยงชีพ
ถึงแม้ยังคงมีการแข่งขันด้านราคาที่รุนแรง อย่างไรก็ตาม บลจ.
ทิสโก้ยังคงรักษาส่วนแบ่งตลาดไว้ได้อย่างต่อเนื่อง
ในขณะเดียวกันยังได้รับความไว้วางใจจากบริษัทชั้นนำแต่งตั้งให้เป็นบริษัทจัดการกองทุนสำรองเลี้ยงชีพเพิ่มขึ้นในปี
2555 อาทิ ซิตี้คอร์ป บริษัท เอ็มเค เรสโตรองต์ จำกัด บริษัท กูเกิล (ประเทศไทย) จำกัด
บริษัท เกษตรไทยอุตสาหกรรมน้ำตาล จำกัด (มหาชน) บริษัท พระราม 3 ฮอนด้าคาร์ส์ จำกัด
หอการค้าออสเตรเลีย-ไทย และบริษัทหลักทรัพย์ เคทีบี (ประเทศไทย) จำกัด เป็นต้น นอกจากนี้
กองทุนหลายนโยบายการลงทุน (Master Fund) ยังได้รับความนิยมเพิ่มมากขึ้นตามลำดับ
เนื่องจากตอบโจทย์ความต้องการนโยบายการลงทุนที่หลากหลายของสมาชิก
และเป็นการเพิ่มโอกาสสร้างความมั่งคั่งในยามเกษียณอายุให้แก่สมาชิกในระดับความเสี่ยงต่างๆ กัน
โดยในปี 2555 มีจำนวนบริษัทที่เข้าร่วมกองทุน Master Fund
และเปิดทางเลือกให้สมาชิกเลือกนโยบายการลงทุนได้ด้วยตนเอง (Employee's Choice)
เพิ่มขึ้นมากกว่า 25% ทั้งนี้ ณ วันที่ 31 ธันวาคม 2555 ขนาดกองทุน Master Fund รวมกันกว่า
46,000 ล้านบาท จากกองทุนสำรองเลี้ยงชีพภายใต้การบริหารของบลจ. ทิสโก้ กว่า 93,000
ล้านบาท

สำหรับธุรกิจกองทุนรวม บริษัทหลักทรัพย์จัดการกองทุนยังคงมีการแข่งขันสูง โดยในครึ่งแรกของปี
2555
นับช่วงที่มีปัจจัยเสี่ยงด้านการลงทุนค่อนข้างสูงไม่ว่าจะเป็นปัจจัยหนี้สาธารณะในยุโรปหรือการฟื้นตัวของเศรษฐกิจจีนที่ชะลอตัวอย่างต่อเนื่องจากปี
2554 ที่ผ่านมา ในขณะที่อัตราผลตอบแทนการลงทุนในตราสารหนี้ เริ่มกลับมาเป็นที่น่าสนใจลงทุน
บลจ.ทิสโก้ จึงเน้นออกกองทุนเปิดตราสารหนี้อายุประมาณ 3 - 6 เดือน อย่างต่อเนื่อง
อย่างไรก็ดี ในครึ่งหลังของปี 2555 เมื่อสถานการณ์ทางเศรษฐกิจโลกเริ่มคลี่คลายไปในทางที่ดี
บลจ. ทิสโก้ ก็ได้ออกกองทุนเปิดที่มีการลงทุนในตลาดหุ้นไทยและหุ้นต่างประเทศ เพิ่มมากขึ้น
โดยเฉพาะกองทุนเปิดแบบ ทริกเกอร์ ฟันด์ ที่สามารถสร้างผลตอบแทนได้ตามเป้าหมาย
ก่อนครบอายุกองทุนหลายกองทุน ไม่ว่าจะเป็นกองทุนเปิดทริกเกอร์ที่ลงทุนในหุ้นไทยหรือ หุ้นจีน
โดยเฉพาะกองทุนเปิดทริกเกอร์ที่ลงทุนในหุ้นจีนนั้น
สามารถสร้างผลตอบแทนตามเป้าหมายได้โดยใช้เวลาเพียงไม่กี่สัปดาห์
ซึ่งตอกย้ำความเป็นผู้นำในการจัดการกองทุนทั้งในและนอกประเทศของ บลจ.ทิสโก้ ได้เป็นอย่างดี
นอกจากนี้ เพื่อตอบโจทย์การลงทุนที่หลากหลาย บลจ.ทิสโก้
ได้มีการจัดตั้งกองทุนผสมแบบทริกเกอร์ฟันด์ โดยใช้ชื่อว่า ทิสโก้ สเปเชี่ยล โบนัส
ซึ่งสามารถสร้างผลตอบแทนตามเป้าหมายและสร้างผลตอบแทนให้กับผู้ลงทุนได้มากกว่าการลงทุนในตราสารหนี้แต่เพียงอย่างเดียว
ในขณะทีความเสี่ยงในการลงทุนไม่มากเท่ากับการลงทุนในหุ้นทั้งหมด

ในส่วนของกองทุนส่วนบุคคล บลจ.ทิสโก้ มุ่งเน้นการเพิ่มจำนวนลูกค้าประเภทบุคคลธรรมดามากขึ้น
โดยมุ่งเน้นการสร้างผลตอบแทนการลงทุนไปพร้อมกับการบริหารความเสี่ยง
เนื่องจากความไม่แน่นอนจากปัจจัยลบในต่างประเทศ ในปีที่ผ่านมา บลจ.ทิสโก้
สามารถสร้างผลตอบแทนได้เกินกว่าที่ลูกค้าคาดหวัง
สะท้อนความเป็นมืออาชีพในด้านการจัดการลงทุนให้กับลูกค้าธนบดีได้เป็นอย่างดี ทั้งนี้ ณ วันที่ 31
ธันวาคม 2555 บลจ.ทิสโก้มีส่วนการตลาดร้อยละ 4.4 อยู่อันดับที่ 8 เมื่อเทียบกับคู่แข่งจำนวน 29
ราย โดยมีรายละเอียดส่วนแบ่งการตลาด
และอันดับเมื่อเทียบกับคู่แข่งของธุรกิจกองทุนแต่ละประเภท ดังนี้

ตารางสรุปสินทรัพย์ภายใต้การบริหารสุทธิตามประเภทกองทุนของบลจ.ทิสโก้ ณ วันที่ 31 ธันวาคม
2555

+--------------------+--------------------+------------+--------------+
| กองทุน              | มูลค่าสินทรัพย์ภายใต้    | ส่วน        | อัน           |
|                    | การบริหารสุทธิ        | แบ่งการตลาด | ดับเทียบกับคู่แข่ง |
|                    | (ล้านบาท)           |            |              |
|                    |                    | (ร้อยละ)    |              |
+--------------------+--------------------+------------+--------------+
| กองทุนสำรองเลี้ยงชีพ   | 95,316.27          | 13.7       | 3/19         |
+--------------------+--------------------+------------+--------------+
| กองทุนส่วนบุคคล       | 33,155.36          | 10.3       | 4/23         |
+--------------------+--------------------+------------+--------------+
| กองทุนรวม           | 24,252.71          | 1.0        | 13/23        |
+--------------------+--------------------+------------+--------------+
| รวมของบลจ.ทิสโก้     | 152,724.34         | 4.4        | 8/29         |
+--------------------+--------------------+------------+--------------+

ที่มา: สมาคมบริษัทจัดการกองทุน

4.3 การจัดหาผลิตภัณท์และบริการ

(1) แหล่งที่มาของเงินทุน

  นอกจากเงินกองทุนของกลุ่มทิสโก้แล้ว
  แหล่งที่มาของเงินทุนส่วนใหญ่ได้จากการระดมทุนจากเงินฝาก
  รายการระหว่างธนาคารและตลาดเงิน เงินกู้ยืมทั้งที่เป็นเงินกู้ยืมระยะสั้น และเงินกู้ยืมระยะยาว
  โดยแหล่งที่มาของเงินทุนมีรายละเอียดดังต่อไปนี้

ตารางแสดงแหล่งที่มาของเงินทุน

  (หน่วย : ล้านบาท)

  ------------------------------ --------------- --------------- ---------------
  แหล่งเงินทุน                      ปี 2553          ปี 2554          ปี 2555

  เงินฝาก[4]                      48,533.22       170,549.69      233,518.69

  รายการระหว่างธนาคารและตลาดเงิน   10,842.76       14,478.65       13,970.61

  หุ้นกู้                            7,000.00        7,076.00        14,071.20

  เงินกู้ยืมระยะยาว                  8,460.40        5,749.90        110.70

  หนี้สินอื่น                         6,398.11        6,551.73        10,445.49

  รวมแหล่งเงินทุนจากหนี้สิน            156,550.32      204,405.98      272,116.69

  เงินกองทุน                       14,857.23       16,311.59       18,380.25

  รวมแหล่งเงินทุน                   171,407.55      220,717.57      290,496.94
  ------------------------------ --------------- --------------- ---------------

  ทั้งนี้ ณ วันที่ 31 ธันวาคม 2555
  มีรายการสินทรัพย์และหนี้สินของกลุ่มทิสโก้แบ่งตามอายุของสัญญาได้ดังต่อไปนี้

  (หน่วย : ล้านบาท)

  ------------------------------------ -------- --------- -------- --------- ------- ------- ------------- ---------
                                       เมื่อทวง                                        ไม่มี     หนี้ที่ไม่ก่อ       

  รายการ                               ถาม      0 – 3     3- 12    1-5 ปี     เกิน 5 ปี กำหนด   ให้เกิดรายได้*   รวม
                                                เดือน      เดือน                                             

  สินทรัพย์ทางการเงิน                                                                                          

  เงินสด                                1,046    -         -        -         -       -       -             1,046

  รายการระหว่างธนาคารและตลาดเงิน         3,767    27,429    -        -         -       -       -             31,196

  สินทรัพย์ตราสารอนุพันธ์                    -        15        -        27        -       -       -             42

  เงินลงทุน – สุทธิ                        10       2,739     1,692    86        -       2,489   -             7,016

  เงินให้สินเชื่อและลูกหนี้                    21,198   26,367    46,168   143,333   7,839   -       3,774         248,669

  ลูกหนี้ธุรกิจหลักทรัพย์และสัญญาซื้อขายล่วงหน้า    -        2,224     -        -         -       -       -             2,224

  ลูกหนี้สำนักหักบัญชี                        -        136       -        -         -       -       -             136

                                       26,021   58,900    47,860   143,446   7,839   2,489   3,774         290,329

  หนี้สินทางการเงิน                                                                                            

  เงินรับฝาก                             38,159   135,578   45,855   231       -       -       -             219,823

  รายการระหว่างธนาคารและตลาดเงิน         3,151    6,508     2,389    1,921     2       -       -             13,971

  หนี้สินจ่ายคืนเมื่อทวงถาม                   652      -         -        -         -       -       -             652

  หนี้สินตราสารอนุพันธ์                      -        -         -        1         -       -       -             1

  ตราสารหนี้ที่ออกและเงินกู้ยืม                58       9,247     10,218   111       8,243   -       -             27,877

  เจ้าหนี้ธุรกิจหลักทรัพย์และสัญญาซื้อขายล่วงหน้า   -        1,524     -        -         -       -       -             1,524

  เจ้าหนี้สำนักหักบัญชี                       -        852       -        -         -       -       -             852

                                       42,020   153,709   58,462   2,264     8,245   -       -             264,700

  รายการนอกงบดุล                                                                                            

  การรับอาวัลตั๋วเงินและการค้ำประกัน                                                                              

  การกู้ยืม                               -        4         147      4         -       -       -             155

  ภาระผูกพันอื่น                           9        3,080     30       3,605     100     681     -             7,505

  * หนี้ที่ระงับการรับรู้รายได้ตามเกณฑ์ ธปท.                                                                         
  ------------------------------------ -------- --------- -------- --------- ------- ------- ------------- ---------

โปรดอ่านรายละเอียดเกี่ยวกับความเสี่ยงจากการไม่สอดคล้องกันของสินทรัพย์และหนี้สินในระยะสั้นตามอายุสัญญาในส่วนที่
1 หัวข้อที่ 2 ปัจจัยความเสี่ยง

(2) การให้สินเชื่อ

-   นโยบายการให้สินเชื่อ

  สินเชื่อธุรกิจ

  กลุ่มทิสโก้ (เฉพาะธนาคารทิสโก้และบริษัทย่อยที่มีการให้สินเชื่อ)
  มีนโยบายที่จะเน้นการขยายตัวของสินเชื่อธุรกิจอย่างระมัดระวัง โดยในการอนุมัติสินเชื่อใหม่
  ธนาคารจะพิจารณาถึงศักยภาพของธุรกิจ โอกาส ความสามารถในการชำระคืนหนี้
  และหลักประกัน ตลอดจนอัตราผลตอบแทนที่เหมาะสมกับความเสี่ยงของสินเชื่อแต่ละราย
  กลุ่มทิสโก้จะเน้นการขยายตัวของสินเชื่อไปในตลาดที่มีความชำนาญ
  มีความเสี่ยงในระดับที่ยอมรับได้ และให้ผลตอบแทนที่เหมาะสม
  ในกรณีที่กลุ่มทิสโก้ต้องการเข้าสู่ตลาดสินเชื่อใหม่
  กลุ่มทิสโก้จะทำการวิเคราะห์ถึงโอกาสและปัจจัยความเสี่ยงต่างๆ อย่างทั่วถึงก่อน

  นโยบายหลักประกันแตกต่างกันตามประเภทของสินเชื่อ
  โดยกลุ่มทิสโก้มีระบบการบริหารหลักประกันที่รัดกุม
  มีกลไกที่ใช้ในการรักษาระดับมูลค่าของหลักประกันให้อยู่ตามเงื่อนไข
  เพื่อควบคุมความเสี่ยงจากความเสียหายที่อาจเกิดขึ้น อย่างไรก็ตาม
  กลุ่มทิสโก้อาจพิจารณาให้สินเชื่อแบบไม่มีหลักประกันกับผู้กู้ที่มีความน่าเชื่อถือสูงเป็นรายๆ ไป
  ในการประเมินมูลค่าหลักประกัน
  กลุ่มทิสโก้ได้กำหนดให้มีการประเมินราคาทรัพย์สินที่ใช้เป็นหลักประกันโดยผู้ประเมินราคาอิสระหรือหน่วยประเมินราคาทรัพย์สินของธนาคารก่อนการเบิกใช้วงเงินกู้
  รวมทั้งมีการทบทวนราคาประเมินอย่างสม่ำเสมอ
  โดยกลุ่มมีคณะอนุกรรมการประเมินราคาหลักประกัน
  ทำหน้าที่รับผิดชอบในการอนุมัติการประเมินราคาหลักประกันโดยผู้ประเมินราคาภายในและผู้ประเมินราคาอิสระ
  ตามนโยบายของกลุ่มที่ได้วางไว้ภายใต้หลักเกณฑ์ของธนาคารแห่งประเทศไทยและหน่วยงานอื่นที่เกี่ยวข้อง

  ในการให้สินเชื่อลูกค้าแต่ละราย
  กลุ่มทิสโก้มีขั้นตอนและหลักเกณฑ์การพิจารณาคุณสมบัติของลูกค้าที่ชัดเจนรัดกุมเพื่อให้ได้ลูกค้าที่มีคุณภาพ
  ในขณะเดียวกันสามารถตอบสนองความต้องการของลูกค้าได้อย่างเหมาะสม
  โดยมีหน่วยงานอิสระทำหน้าที่สอบทานและดูแลกระบวนการให้สินเชื่อให้เป็นไปตามระเบียบที่กำหนด

  การกำหนดระยะเวลาชำระคืนสูงสุดของลูกหนี้เป็นไปตามเกณฑ์ของธนาคารแห่งประเทศไทย
  สำหรับนโยบายการกำหนดราคา กลุ่มทิสโก้ไม่มีนโยบายการแข่งขันด้านราคา
  โดยจะกำหนดอัตราดอกเบี้ยที่เหมาะสมตามภาวะตลาดและระดับความเสี่ยงของผู้กู้
  ตลอดจนพิจารณาถึงต้นทุนเงินทุนของธนาคาร

  สินเชื่อรายย่อย

  สำหรับสินเชื่อเช่าซื้อซึ่งเป็นธุรกิจส่วนใหญ่ในกลุ่มสินเชื่อรายย่อย
  กลุ่มทิสโก้มีนโยบายที่จะขยายสินเชื่อในเชิงรุก
  โดยเฉพาะในตลาดที่มีการเติบโตและมีอัตราผลตอบแทนคุ้มกับความเสี่ยง แม้ว่าในปี 2555
  สินเชื่อเช่าซื้อรถยนต์ขยายตัวเพิ่มขึ้นอย่างมาก อย่างไรก็ตาม
  กลุ่มทิสโก้ยังคงใช้นโยบายในการแข่งขันโดยรักษาคุณภาพสินเชื่อ
  และรักษาส่วนแบ่งตลาดมากกว่าการแข่งขันด้านราคา

  กลุ่มทิสโก้มีนโยบายในการวางมาตรฐานการให้สินเชื่อเช่าซื้อด้วยการใช้ระบบการให้คะแนนสินเชื่อ
  (Credit Scoring) ซึ่งพัฒนาขึ้นจากฐานข้อมูลภายในของธนาคาร
  ระบบดังกล่าวช่วยควบคุมมาตรฐานการอนุมัติสินเชื่อ
  ตลอดจนเพิ่มประสิทธิภาพและร่นระยะเวลาการอนุมัติสินเชื่อให้เร็วขึ้น
  เพื่อตอบสนองต่อความต้องการของลูกค้า

  กลุ่มทิสโก้มีการพิจารณาการให้สินเชื่อให้สอดคล้องกับความต้องการของตลาดเพื่อให้สามารถขยายสินเชื่อได้มากตาม
  เป้าหมายการเติบโตในเชิงรุกอย่างมีคุณภาพ อย่างไรก็ตาม
  กลุ่มลูกค้าหลักของธนาคารยังคงมีความเสี่ยงต่ำกว่าของคู่แข่ง
  และกลุ่มไม่มีนโยบายการแข่งขันด้านราคา
  แต่ใช้การเพิ่มคุณภาพการให้บริการและการบริหารความสัมพันธ์ทางธุรกิจเป็นเครื่องมือในการแข่งขัน
  สำหรับนโยบายด้านหลักประกัน ทรัพย์สินที่ให้เช่าซื้อต้องมีตลาดรองที่เพียงพอ
  และมีการทำประกันภัยอย่างเหมาะสม

  สำหรับสินเชื่อเพื่อการเคหะ ธนาคารทิสโก้มีนโยบายการปล่อยสินเชื่อไม่เกินร้อยละ 90
  ของมูลค่าหลักประกัน ทั้งนี้ในรายละเอียดจะแตกต่างกันไปขึ้นอยู่กับลักษณะของหลักประกัน
  ในส่วนของสินเชื่อเพื่อการอุปโภคบริโภคอื่น
  และสินเชื่อที่ไม่มีหลักประกันจะมีอัตราดอกเบี้ยที่สูงเพื่อชดเชยกับความเสี่ยงของการผิดนัดชำระหนี้ที่สูงขึ้น

-   การอนุมัติวงเงินและอำนาจการอนุมัติ

  คณะกรรมการบริหารมอบหมายอำนาจการอนุมัติสินเชื่อให้แก่คณะกรรมการพิจารณาสินเชื่อ
  (Credit Committee) เป็นผู้ดูแล
  ภายใต้นโยบายการอนุมัติสินเชื่อที่ได้รับการอนุมัติโดยคณะกรรมการบริหาร

  นโยบายการอนุมัติสินเชื่อ มีการกำหนดวงเงินและมอบอำนาจการอนุมัติวงเงินไว้อย่างชัดเจน
  โดยสินเชื่อธุรกิจทุกรายการจะต้องได้รับการอนุมัติโดยคณะกรรมการพิจารณาสินเชื่อ
  เนื่องจากเป็นสินเชื่อที่วงเงินกู้มีขนาดใหญ่
  สินเชื่อธุรกิจที่มีขนาดใหญ่มากจะต้องได้รับการอนุมัติโดยตรงจากคณะกรรมการบริหาร

  สำหรับสินเชื่อรายย่อย เนื่องจากวงเงินสินเชื่อมีขนาดเล็ก
  กลุ่มทิสโก้จึงมีการกำหนดระเบียบวิธีปฏิบัติและมอบอำนาจการอนุมัติวงเงินแต่ละระดับให้แก่ผู้บริหารและหัวหน้างานในแต่ละระดับ
  นำไปปฏิบัติภายใต้นโยบายอนุมัติสินเชื่อโดยรวมที่กำหนด
  สินเชื่อรายย่อยที่มีขนาดใหญ่เกินกว่าระดับปกติเมื่อพิจารณาจากประเภทของสินเชื่อและวัตถุประสงค์ของการกู้เงิน
  จะต้องได้รับอนุมัติจากคณะกรรมการพิจารณาสินเชื่อ หรือคณะกรรมการบริหารเป็นกรณีไป

  สำหรับสินเชื่อเช่าซื้อ กลุ่มทิสโก้ได้นำระบบการให้คะแนนสินเชื่อ (Credit Scoring)
  เข้ามาใช้ร่วมเป็นเงื่อนไขในการพิจารณาอนุมัติสินเชื่อ
  โดยระบบจะให้คะแนนลูกค้าแต่ละรายโดยพิจารณาจากคุณสมบัติของลูกค้า ลักษณะของสินเชื่อ
  และเงื่อนไขของสินเชื่อที่ต้องการ

-   นโยบายการบริหารความเสี่ยงจากการให้สินเชื่อ

  คณะกรรมการบริหารความเสี่ยงของธนาคาร (Risk Management Committee)
  ซึ่งประกอบด้วยผู้บริหารระดับสูงจากสายงานต่างๆ เป็นผู้พิจารณากำหนดนโยบาย กฎเกณฑ์
  และขั้นตอนโดยรวมของการบริหารความเสี่ยงจากการให้สินเชื่อ
  โดยมีคณะกรรมการพิจารณาสินเชื่อ (Credit Committee) และหัวหน้าสายควบคุมสินเชื่อ
  (Chief Credit Officer) เป็นผู้ดูแลการบริหารความเสี่ยงของสินเชื่อแต่ละรายการ
  นอกจากนี้คณะกรรมการพิจารณาสินเชื่อที่มีปัญหา (Problem Loan Committee)
  ทำหน้าที่ดูแลติดตามการจัดการลูกหนี้ที่มีปัญหา และพิจารณาตั้งสำรอง
  ค่าเผื่อหนี้สงสัยจะสูญในระดับที่เหมาะสม นอกจากนี้
  คณะกรรมการบริหารความเสี่ยงของธนาคารจะรายงานการปฏิบัติงานตรวจสอบต่อคณะกรรมบริหารความเสี่ยงของบริษัท
  ทิสโก้ไฟแนนเชียลกรุ๊ป จำกัด (มหาชน) ซึ่งเป็นบริษัทใหญ่ของกลุ่มอย่างสม่ำเสมอ
  ภายใต้หลักเกณฑ์การกำกับแบบรวมกลุ่มของธนาคารแห่งประเทศไทย

  ธนาคารทิสโก้มีหน่วยงานพิจารณาคุณภาพสินเชื่อแยกออกจากหน่วยงานการตลาด
  เพื่อทำหน้าที่พิจารณาและให้ความเห็นอย่างเป็นอิสระในการอนุมัติสินเชื่อ
  และมีหน่วยงานสอบทานสินเชื่อซึ่งขึ้นตรงกับหน่วยงานตรวจสอบภายในและคณะกรรมการตรวจสอบทำหน้าที่สอบทานความถูกต้องและโปร่งใสของการให้สินเชื่อ

  ธนาคารทิสโก้ได้นำระบบจัดอันดับความน่าเชื่อถือของสินเชื่อ (Credit Grading)
  มาใช้ในการประเมินความเสี่ยง ทั้งสำหรับสินเชื่อธุรกิจ และสินเชื่อรายย่อย
  โดยได้เริ่มดำเนินการเก็บข้อมูลประวัติการชำระเงินแยกตามผลการจัดอันดับความน่าเชื่อถือเพื่อประเมินคุณภาพของระบบ
  และเพื่อให้สอดคล้องกับการพัฒนาตามกฎการดำรงเงินกองทุนของ Basel Committee for
  Banking Supervision ฉบับใหม่ ภายใต้วิธีการใช้การจัดอันดับความน่าเชื่อถือภายใน
  (Internal Ratings Based Approach – IRB) ทั้งนี้ผลที่จะได้รับในระยะยาว คือ
  การประเมินความเสี่ยงด้านเครดิตที่แม่นยำและการใช้เงินกองทุนของธนาคารได้อย่างมีประสิทธิภาพสูงสุด

  สำหรับการควบคุมความเสี่ยงด้านการกระจุกตัวของสินเชื่อ
  ธนาคารกำหนดให้มีวงเงินความเสี่ยงสำหรับแต่ละกลุ่มสินเชื่อ (Concentration Limits)
  ที่กำหนดให้สามารถให้สินเชื่อต่อผู้กู้หรือกลุ่มผู้กู้ 1
  รายได้ไม่เกินระดับที่กำหนดสำหรับสินเชื่อแต่ละประเภท
  และติดตามควบคุมการกระจุกตัวของสินเชื่อธุรกิจในแต่ละภาคอุตสาหกรรม (Industry Limit)
  ให้อยู่ในระดับที่เหมาะสม
  โดยพิจารณาร่วมกับการกระจุกตัวของเงินลงทุนในตราสารทุนในแต่ละภาคอุตสาหกรรมด้วย
  นอกจากนี้ธนาคารยังปฏิบัติตามกฎเกณฑ์ของธนาคารแห่งประเทศไทยอย่างเคร่งครัด
  ตามข้อกำหนดในการให้สินเชื่อหรือลงทุนในกิจการของผู้อื่นหรือก่อภาระผูกพันหรือจ่ายเงินตามภาระผูกพันเพื่อบุคคลหนึ่งบุคคลใด
  (Single Lending Limit)

-   การติดตามหนี้

  กลุ่มทิสโก้กำหนดให้มีหลักเกณฑ์กระบวนการติดตามสินเชื่อคงค้างอย่างต่อเนื่อง
  โดยมีการทบทวนการให้สินเชื่ออย่างสม่ำเสมอ และติดตามหนี้ที่มีปัญหาอย่างใกล้ชิด
  สำหรับสินเชื่อธุรกิจ คณะกรรมการพิจารณาสินเชื่อที่มีปัญหา (Problem Loan Committee)
  จะได้รับรายงานการผิดนัดชำระหนี้ของลูกหนี้ที่มีปัญหาทุกรายการ
  เพื่อพิจารณาสถานะของลูกหนี้และกำหนดวิธีการติดตามเร่งรัดหนี้ การดำเนินคดีตามกฎหมาย
  รวมถึงการจัดชั้นสินทรัพย์และการตั้งสำรองหนี้สูญ
  โดยมุ่งเน้นในเรื่องการปรับปรุงโครงสร้างหนี้สำหรับลูกหนี้รายที่สามารถดำเนินการต่อไปได้
  โดยกลุ่มทิสโก้ได้กำหนดหลักเกณฑ์ ขอบเขต และการติดตามผลอย่างใกล้ชิด นอกจากนี้
  เจ้าหน้าที่สินเชื่อจะต้องรายงานต่อคณะกรรมการพิจารณาสินเชื่อที่มีปัญหาเกี่ยวกับการติดตามการปรับปรุงโครงสร้างหนี้อย่างต่อเนื่อง

  สำหรับการติดตามสินเชื่อรายย่อยนั้น
  กลุ่มทิสโก้จะปรับปรุงนโยบายและกลยุทธ์ในการบริหารและติดตามหนี้ให้สอดคล้องกับภาวะเศรษฐกิจ
  กฎระเบียบต่างๆ ของหน่วยงานราชการอย่างต่อเนื่อง
  โดยเฉพาะอย่างยิ่งการปฏิบัติตามประกาศและระเบียบของสำนักงานคณะกรรมการคุ้มครองผู้บริโภค
  (ส.ค.บ.) อย่างเคร่งครัด โดยจัดแบ่งกระบวนการติดตามหนี้ออกเป็น 3 ส่วน คือ 1)
  งานติดตามหนี้ค้างชำระ 2) งานเร่งรัดหนี้สินและการติดตามยึดทรัพย์สิน และ 3)
  งานกฎหมายและบังคับคดี เพื่อเพิ่มประสิทธิภาพการดำเนินงานให้ได้สูงสุด

-   การปรับโครงสร้างหนี้

  สำหรับลูกหนี้ที่มีปัญหา เช่น ได้รับผลกระทบจากความผันผวนทางเศรษฐกิจ
  หรือความขัดข้องทางการเงินของลูกหนี้ กลุ่ม
  ทิสโก้มีนโยบายที่จะปรับโครงสร้างหนี้เพื่อเพิ่มโอกาสในการรับคืนหนี้ให้ได้สูงสุด
  โดยหลักเกณฑ์การปรับโครงสร้างหนี้ของกลุ่มสามารถทำได้หลายวิธี ประกอบด้วย
  การผ่อนผันเงื่อนไขการชำระหนี้ในลักษณะต่างๆ การโอนทรัพย์สินของลูกหนี้เพื่อเป็นการชำระหนี้
  การแปลงหนี้เป็นตราสารทางการเงิน หรือการแปลงหนี้เป็นทุนของลูกหนี้ เป็นต้น

  การปรับโครงสร้างหนี้สามารถทำได้กับลูกหนี้ทุกประเภท
  ทั้งที่ผิดนัดชำระแล้วหรือยังไม่ผิดนัดชำระก็ตาม
  โดยหน่วยงานที่ให้สินเชื่อมีหน้าที่และความรับผิดชอบในการปรับโครงสร้างหนี้
  รวมถึงการคัดเลือกลูกหนี้ที่จะมีการปรับโครงสร้างหนี้
  เจ้าหน้าที่ที่ได้รับมอบหมายจะทำการประเมินคุณภาพของลูกหนี้และสภาพแวดล้อมที่เกี่ยวข้องกับฐานะและการดำเนินงานของลูกหนี้
  เพื่อคาดการณ์เกี่ยวกับโอกาสที่จะได้รับชำระหนี้คืน
  และพิจารณาวิธีการที่เหมาะสมในการปรับโครงสร้างหนี้

  ในกรณีการปรับโครงสร้างหนี้สำหรับลูกหนี้ที่กลุ่มทิสโก้ กรรมการ บุคคลที่เกี่ยวข้องกับกรรมการ
  หรือผู้บริหารของกลุ่ม เข้าข่ายมีผลประโยชน์เกี่ยวข้องทั้งทางตรงและทางอ้อม
  จะต้องให้สถาบันการเงินอื่นหรือบุคคลที่สามที่ไม่มีผลประโยชน์เกี่ยวข้องกับธนาคารและลูกหนี้
  เป็นผู้วิเคราะห์ฐานะและความสามารถในการชำระหนี้ ตลอดจนกระแสเงินสดของลูกหนี้
  ทั้งนี้กลุ่มทิสโก้ปฏิบัติตามเกณฑ์ที่ธนาคารแห่งประเทศไทยกำหนดสำหรับหนี้ที่ได้รับการปรับโครงสร้างหนี้แล้วทุกราย
  ทั้งในเรื่องการเปลี่ยนสถานะการจัดชั้น การคำนวณส่วนสูญเสีย และการกันสำรอง

  (3) ความสามารถในการดำรงเงินกองทุน

  กลุ่มทิสโก้มีนโยบายดำรงเงินกองทุนที่เพียงพอเพื่อรองรับความเสี่ยงของธนาคารในระยะยาว
  โดยคำนึงถึงความอยู่รอดของธนาคารในระยะยาวแม้จะมีความผันผวนทางเศรษฐกิจ
  และดำรงเงินกองทุนต่อสินทรัพย์เสี่ยงในอัตราที่ไม่ต่ำกว่าที่กฎหมายกำหนด
  ซึ่งปัจจุบันธนาคารแห่งประเทศไทยกำหนดให้ธนาคารดำรงเงินกองทุนเมื่อสิ้นวันหนึ่งๆ
  เป็นอัตราส่วนกับสินทรัพย์เสี่ยง และภาระผูกพันไม่ต่ำกว่าร้อยละ 8.50 โดยเงินกองทุนชั้นที่ 1
  ต้องเป็นอัตราส่วนไม่ต่ำกว่าร้อยละ 4.25 ของสินทรัพย์เสี่ยงและภาระผูกพัน
  อัตราส่วนเงินกองทุนต่อสินทรัพย์เสี่ยงของธนาคาร มีดังต่อไปนี้

ตารางแสดงอัตราส่วนเงินกองทุนต่อสินทรัพย์เสี่ยง

+--------------------+-----------+-----------+-----------+------------+
|                    | 31 ธันวาคม | 31 ธันวาคม | 31 ธันวาคม | ข้อกำหน     |
|                    | 2553^(/1) | 2554^(/1) | 2555^(/1) | ดตามกฎหมาย |
|                    |           |           |           | (ร้อยละ)    |
|                    | (ร้อยละ)   | (ร้อยละ)   | (ร้อยละ)   |            |
+--------------------+-----------+-----------+-----------+------------+
| เงินกองทุนชั้นที่ 1      | 11.29     | 9.88      | 9.03*     | 4.25       |
| ต่อสินทรัพย์เสี่ยง       |           |           |           |            |
+--------------------+-----------+-----------+-----------+------------+
| เงินกองทุนรวม        | 15.23     | 14.91     | 13.30*    | 8.50       |
| ต่อสินทรัพย์เสี่ยง       |           |           |           |            |
+--------------------+-----------+-----------+-----------+------------+

¹ คำนวณตามเกณฑ์ Basel II IRB

^(*) รวมกำไรสุทธิของปี 2555 แล้ว หากไม่รวมกำไรสุทธิของปี 2555 เงินกองทุนชั้นที่ 1
อยู่ที่ร้อยละ 8.51 และเงินกองทุนรวม อยู่ที่ร้อยละ 12.79

  ทั้งนี้ กลุ่มทิสโก้มีฐานเงินทุนที่มั่นคง
  และมีอัตราเงินกองทุนต่อสินทรัพย์เสี่ยงสูงเกินกว่าเกณฑ์ของธนาคารแห่งประเทศไทย
  และเพียงพอที่จะรองรับมาตรการของทางการในการจัดชั้นหนี้และกฎเกณฑ์การตั้งสำรองในอนาคต

  (4) การบริหารสภาพคล่อง

  คณะกรรมการบริหารความเสี่ยง
  ทำหน้าที่ควบคุมดูแลและกำหนดทิศทางของโครงสร้างสินทรัพย์และหนี้สิน
  และโครงสร้างการระดมทุนโดยละเอียด รวมทั้งยังกำหนดวงเงินความเสี่ยงด้านสภาพคล่องต่างๆ
  เพื่อเตือนถึงระดับความเสี่ยงจากตัวบ่งชี้ที่สำคัญ เช่น ระดับของสินทรัพย์สภาพคล่อง
  ระดับความไม่สอดคล้องกันของสินทรัพย์และหนี้สินที่ครบกำหนด ระดับการกระจุกตัวของเงินฝาก
  และระดับการถอนเงินในแต่ละวัน
  นอกจากนี้ยังได้กำหนดแผนฉุกเฉินเพื่อการบริหารสภาพคล่องในยามวิกฤติ (Contingency
  Plan) ซึ่งระบุระเบียบขั้นตอนปฏิบัติไว้อย่างชัดเจน

  การบริหารสภาพคล่องในแต่ละวันอยู่ในความดูแลของฝ่ายบริหารเงิน
  ซึ่งดูแลการจัดหาแหล่งเงินทุนและการลงทุน
  ตามประมาณการกระแสเงินสดในแต่ละวันของธนาคาร
  ฝ่ายบริหารเงินจะรับผิดชอบดูแลให้สภาพคล่องของธนาคารเป็นไปตามนโยบายและหลักเกณฑ์การบริหารความเสี่ยงของกลุ่ม
  และให้สอดคล้องกับประกาศธนาคารแห่งประเทศไทยเรื่องการกำหนดให้ธนาคารดำรงสินทรัพย์สภาพคล่อง
  โดยสามารถสรุปได้ดังนี้

-   ให้ธนาคารดำรงสินทรัพย์สภาพคล่องไม่ต่ำกว่าร้อยละ 6
    ของยอดเงินรับฝากและยอดเงินกู้ยืมดังต่อไปนี้

-   ยอดรวมเงินรับฝากทุกประเภท

-   ยอดรวมเงินกู้ยืมจากการออกตั๋วแลกเงินหรือตั๋วสัญญาใช้เงิน
    ยกเว้นตั๋วแลกเงินหรือตั๋วสัญญาใช้เงินเพื่อการกู้ยืมจากสถาบันการเงินภายใต้กฎหมายว่าด้วยดอกเบี้ยเงินให้กู้ยืมของสถาบันการเงิน
    และธนาคารอิสลามแห่งประเทศไทย

-   ยอดรวมเงินกู้ยืมต่างประเทศที่ครบกำหนดใน 1 ปี
    นับแต่วันกู้และยอดรวมเงินกู้ยืมต่างประเทศซึ่งอาจชำระคืนหรืออาจถูกเรียกคืนก็ได้ใน 1
    ปีนับแต่วันกู้ เว้นแต่เป็นเงินกู้ยืมตามหลักเกณฑ์ที่ธนาคารแห่งประเทศไทยกำหนด

-   ยอดรวมเงินกู้ยืมที่มีอนุพันธ์แฝง

  ทั้งนี้
  ยอดรวมเงินรับฝากและยอดรวมเงินกู้ยืมข้างต้นให้นับรวมยอดเงินซึ่งโอนเข้ามาในประเทศไทยจากสาขาหรือสำนักงานใหญ่ต่างประเทศที่แสดงอยู่ในบัญชีระหว่างกันด้วย

-   สินทรัพย์สภาพคล่องประกอบด้วย

    1.  เงินฝากกระแสรายวันที่ธนาคารแห่งประเทศไทยเฉลี่ยแล้วไม่ต่ำกว่าร้อยละ 0.8

    2.  เงินฝากประจำที่ธนาคารแห่งประเทศไทย

    3.  เงินสดที่ศูนย์เงินสดกลางธนาคารพาณิชย์เฉลี่ยแล้วไม่เกินร้อยละ 0.2
        และเมื่อนำไปนับรวมกับข้อ 1 แล้วจะต้องไม่ต่ำกว่าร้อยละ 1

    4.  เงินสดที่ธนาคารพาณิชย์แต่เมื่อรวมกับเงินสดที่ศูนย์เงินสดกลางธนาคารพาณิชย์ส่วนที่เกินกว่าจำนวนที่ต้องดำรงตาม 3.
        แล้วให้ถือเป็นสินทรัพย์สภาพคล่องได้ไม่เกินร้อยละ 2.5

    5.  หลักทรัพย์หรือตราสารซึ่งปราศจากภาระผูกพันและสามารถโอนเปลี่ยนมือได้

    6.  ตราสารหนี้ธนาคารแห่งประเทศไทย
        ซึ่งธนาคารแห่งประเทศไทยได้ออกเพื่อทำธุรกรรมกับธนาคารพาณิชย์
        และปราศจากภาระผูกพัน

    7.  หลักทรัพย์หรือตราสารแสดงสิทธิในหนี้ที่ออกเพื่อวัตถุประสงค์ในการแก้ไขปัญหาสินทรัพย์ที่ไม่ก่อให้เกิดรายได้ของสถาบันการเงิน
        ที่กระทรวงการคลัง ธนาคารแห่งประเทศไทย
        หรือกองทุนเพื่อการฟื้นฟูและพัฒนาระบบสถาบันการเงิน รับรอง อาวัล
        หรือค้ำประกันเฉพาะต้นเงิน หรือรวมทั้งดอกเบี้ย ซึ่งปราศจากภาระผูกผัน

  (5) การจัดชั้นสินทรัพย์ การตั้งสำรอง และการตัดจำหน่ายหนี้สูญ

  กลุ่มทิสโก้ให้นิยามความหมายของสินทรัพย์จัดชั้นแต่ละประเภท
  ตามประกาศธนาคารแห่งประเทศไทย เรื่องสินทรัพย์ที่ไม่มีราคาหรือเรียกคืนไม่ได้
  และสินทรัพย์ที่สงสัยว่าจะไม่มีราคาหรือเรียกคืนไม่ได้ โดยสรุปได้ดังนี้

    (1) สินทรัพย์จัดชั้นสูญ หมายถึง สิทธิเรียกร้องจากลูกหนี้ซึ่งไม่มีทางที่จะได้รับชำระหนี้แล้ว
    เช่น ลูกหนี้ถึงแก่ความตาย เป็นคนสาบสูญ ลูกหนี้เลิกกิจการ
    ส่วนสูญเสียที่เกิดจากการปรับปรุงโครงสร้างหนี้

  (2) สินทรัพย์จัดชั้นสงสัยจะสูญ หมายถึง
  สินทรัพย์หรือสิทธิเรียกร้องที่คาดว่าจะเรียกคืนไม่ได้ทั้งจำนวน เช่น
  สิทธิเรียกร้องจากลูกหนี้ที่ค้างชำระต้นเงินหรือดอกเบี้ยเป็นระยะเวลารวมกันเกินกว่า 12
  เดือนนับแต่วันถึงกำหนดชำระ

  (3) สินทรัพย์จัดชั้นสงสัย หมายถึง
  สินทรัพย์หรือสิทธิเรียกร้องที่คาดว่าจะเรียกให้ชำระคืนไม่ได้ครบถ้วน เช่น
  ลูกหนี้ที่ค้างชำระต้นเงินหรือดอกเบี้ยเป็นระยะเวลารวมกันเกินกว่า 6
  เดือนนับแต่วันถึงกำหนดชำระ

  (4) สินทรัพย์จัดชั้นต่ำกว่ามาตรฐาน หมายถึง
  สินทรัพย์หรือสิทธิเรียกร้องที่มีปัญหาในการเรียกให้ชำระคืน หรือไม่ก่อให้เกิดรายได้ตามปกติ เช่น
  ลูกหนี้ที่ค้างชำระต้นเงินหรือดอกเบี้ยเป็นระยะเวลารวมกันเกินกว่า 3
  เดือนนับแต่วันถึงกำหนดชำระ

  (5) สินทรัพย์จัดชั้นกล่าวถึงเป็นพิเศษ หมายถึง สินทรัพย์หรือสิทธิเรียกร้องที่มีค่าเสื่อมถอยลง
  เช่น ลูกหนี้ที่ค้างชำระต้นเงินหรือดอกเบี้ยเป็นระยะเวลารวมกันเกินกว่า 1
  เดือนนับแต่วันถึงกำหนดชำระ

  (6) สินทรัพย์จัดชั้นปกติ หมายถึง ลูกหนี้อื่นที่ไม่เข้าข่ายเป็นลูกหนี้จัดชั้นสูญ สงสัยจะสูญ สงสัย
  ต่ำกว่ามาตรฐาน หรือกล่าวถึงเป็นพิเศษ

  กลุ่มทิสโก้มีนโยบายการตั้งสำรองอย่างระมัดระวัง ณ วันที่ 31 ธันวาคม 2555
  ธนาคารทิสโก้ตั้งสำรองค่าเผื่อหนี้สงสัยจะสูญเท่ากับ 5,121.52 ล้านบาท คิดเป็นร้อยละ 165.3
  ของสำรองที่ต้องตั้งตามเกณฑ์ธนาคารแห่งประเทศไทยตามลำดับ
  โดยธนาคารมีสินทรัพย์ที่จัดชั้นตามเกณฑ์ของธนาคารแห่งประเทศไทย
  และสำนักงานคณะกรรมการกำกับหลักทรัพย์และตลาดหลักทรัพย์
  ตามตารางแสดงสินทรัพย์จัดชั้นตามประกาศของธนาคารแห่งประเทศไทย ในข้อ 5.2 ของส่วนที่
  1 หัวข้อ 5 ทรัพย์สินที่ใช้ในการประกอบธุรกิจ

สำหรับธุรกิจหลักทรัพย์ซึ่งดำเนินการโดย บล.ทิสโก้มีรายละเอียดเพิ่มเติมดังนี้

  (1) แหล่งที่มาของเงินทุน

  เงินทุนส่วนใหญ่มาจากเงินกองทุน กระแสเงินสดที่ได้จากการดำเนินงาน
  และการกู้ยืมเงินจากสถาบันการเงินบางส่วน เพื่อใช้เป็นเงินทุนหมุนเวียน

  (2) การอนุมัติวงเงินและอำนาจการอนุมัติ

  บล. ทิสโก้
  มีนโยบายในการรับลูกค้าที่มีคุณภาพและให้ความรู้ความเข้าใจที่เหมาะสมแก่ลูกค้าในการซื้อขายหลักทรัพย์
  โดยจะพิจารณาวงเงินการซื้อขายหลักทรัพย์ที่เหมาะสมกับความน่าเชื่อถือและฐานะการเงินของลูกค้า
  ตลอดจนหลักประกัน ทั้งนี้คณะกรรมการบริหารมอบอำนาจการอนุมัติวงเงินซื้อขายหลักทรัพย์
  ให้กับคณะกรรมการพิจารณาสินเชื่อ
  โดยคณะกรรมการพิจารณาสินเชื่อพิจารณาอนุมัติวงเงินที่มีมูลค่าสูง
  และมอบอำนาจการอนุมัติให้ผู้บริหารและ/หรือเจ้าหน้าที่สินเชื่อระดับต่างๆ
  สำหรับวงเงินทั่วไปเป็นผู้พิจารณาอนุมัติ
  ตามแนวนโยบายที่กำหนดโดยคณะกรรมการพิจารณาสินเชื่อ

  (3) การกำหนด margin ของหลักทรัพย์

ปัจจุบัน ลูกค้าของ บล. ทิสโก้ ซื้อขายหลักทรัพย์ด้วยระบบเงินสดเท่านั้น

  (4) นโยบายการลงทุนในหลักทรัพย์

  สำหรับการลงทุนในหลักทรัพย์จดทะเบียนประเภทหุ้นทุน บล. ทิสโก้
  มีนโยบายการลงทุนในหลักทรัพย์ที่มีพื้นฐานดี โดยคำนึงถึงสภาพคล่อง
  ความเสี่ยงและผลตอบแทนที่ได้รับ และการกระจุกตัวของการลงทุน
  สำหรับการลงทุนในหลักทรัพย์ที่ไม่จดทะเบียนประเภทหุ้นทุน บล. ทิสโก้
  ไม่มีนโยบายในการขยายการลงทุนในส่วนนี้
  แต่จะเน้นที่การติดตามโอกาสในการขายหลักทรัพย์ที่มีอยู่ในปัจจุบันออกให้ได้มูลค่าสูงที่สุด
  สำหรับการลงทุนในหลักทรัพย์ประเภทหุ้นกู้ บล. ทิสโก้
  เน้นที่การลงทุนเพื่อถือหลักทรัพย์ไว้เป็นสภาพคล่อง สำหรับการลงทุนในหน่วยลงทุน บล. ทิสโก้
  มีนโยบายลงทุนทั้งในระยะสั้นและในระยะยาว
  ทั้งนี้ขึ้นอยู่กับนโยบายการลงทุนและผลการดำเนินงานของแต่ละกองทุน นอกจากนี้ บล. ทิสโก้
  ยังมีนโยบายที่จะลงทุนในตราสารอนุพันธ์เพื่อผลกำไรและเพื่อบริหารความเสี่ยง
  ทั้งนี้ขึ้นอยู่กับสภาวการณ์การลงทุนในตลาดหลักทรัพย์

  นโยบายการลงทุนเป็นไปตามกรอบนโยบายและข้อกำหนดด้านบริหารความเสี่ยง
  ที่กำหนดโดยคณะกรรมการ บริหารความเสี่ยงของกลุ่มทิสโก้
  ซึ่งประกอบด้วยผู้บริหารในสายงานที่สำคัญ โดยจะกำหนดนโยบายในการลงทุน วงเงินลงทุน
  ปริมาณการซื้อขายสูงสุดในแต่ละวัน และวงเงินขาดทุน

  (5) ความสามารถในการดำรงเงินกองทุนสภาพคล่อง

  อัตราส่วนเงินกองทุนสภาพคล่องสุทธิต่อหนี้สินทั่วไปของ บล.ทิสโก้ ณ วันที่ 31 ธันวาคม 2555
  เท่ากับร้อยละ 52.40 เปรียบเทียบกับร้อยละ 7.0
  ตามเกณฑ์ที่คณะกรรมการกำกับหลักทรัพย์และตลาดหลักทรัพย์กำหนด

[1] รายการย่อแสดงสินทรัพย์และหนี้สิน (ธ.พ. 1.1) ธนาคารแห่งประเทศไทย

[2] เงินฝาก รวมถึง เงินกู้ยืมระยะสั้นที่เป็นฐานลูกค้าเงินฝากปกติของธนาคาร

[3] www.sec.or.th

[4] เงินฝาก รวมถึง เงินกู้ยืมระยะสั้นที่เป็นฐานลูกค้าเงินฝากปกติของธนาคาร